“Бына нимә ул автономия!” » Башҡортостан гәзите\n“Бына нимә ул автономия!”\n9-01-2018, 00:05 // Мәҙәниәт һәм әҙәбиәт // Баҫып сығарырға\nҺәр ваҡыттағыса, күптәрҙең “яңы йыл каникулдары” көтөп алған фильмдарҙы ҡарау менән үтә. Нисәнсегә ҡарайымдыр 1975 йылда режиссер Эльдар Рязанов төшөргән “Ирония судьбы, или С легким паром” фильмын, әммә ялҡмайым. Сюжеты, Марина Цветаева, Белла Ахмадуллина шиғырҙарына яҙылған йырҙар, Эдуард Асадов шиғыры ятланып бөтөлгән, әммә эстетик ләззәт тойғоһон ҡабат кисереү ниәтенәнме, тик бер мәлгә генә булһа ла яңынан шул геройҙар менән бергә йәшәп алыу, бәндәләрҙең яҙмышы хаҡында ҡабат уйланып алыу теләгенәнме икән, Рәсәй телевидениеһының төрлө каналдарында барған ошо кино мотлаҡ ҡарала.\nПролетарийҙар юлбашсыһы В. Лениндың А. Луначарский менән әңгәмәләшкәндә әйткән һүҙҙәрен бөгөн төрлө вариантта, һәр кем үҙе теләгәнсә телгә ала. Халыҡ аңына яңы фекер, күңелдәргә ойотҡо һалыу өсөн кино сәнғәтен күтәреүҙе күҙ уңында тотҡан Владимир Ильич былай тигән: “Бөтә сәнғәт төрҙәренән кино беҙҙең өсөн иң мөһиме булып тора”.\nӘ бит совет осоронда СССР халыҡтары өсөн ниндәй генә картиналар сығарылмаған да ниндәй генә образдар тыуҙырылмаған! “Свадьба в Малиновке” (режиссеры Андрей Тутышкин), “Москва слезам не верит” (Владимир Меньшов), “Пираты ХХ века” (Борис Дуров), “Бриллиантовая рука”, “Кавказская пленница, или Новые приключения Шурика”, “Иван Васильевич меняет профессию” (Леонид Гайдай), “Человек-амфибия” (Владимир Чеботарев), “А зори здесь тихие” (Станислав Ростоцкий), “Афоня” (Георгий Данелия), “Судьба” (Евгений Матвеев), “Калина красная” (Василий Шукшин)...\nБыны иҫкә алыуым юҡҡа түгел. Башҡорт киноһы тураһында бик күп яҙҙыҡ, фекер алыштыҡ, радио һәм телевидение тапшырыуҙары әҙерләнде, әммә барыбер әллә ни ырата алмайбыҙ, ахыры, тигән тойғо ҡала.\nТулы метражлы “Салауат Юлаев” фильмын төшөрөү өсөн 29,4 миллион һумлыҡ грант талап ителә, тип хәбәр ителгәйне электрон мәғлүмәт сығанаҡтарында. Ярай, беҙҙә кино сәнғәте өлкәһендә талантлы режиссерҙар ҙа, операторҙар ҙа етерлек. Бары тик, донъя кимәленә сығарырлыҡ әҫәр тыуҙырып булырмы һуң был суммаға, тигән һорау тыуа. Ни тиклем генә кино, бигерәк тә нәфис фильмдар ҡарауы күңелле лә, ҡыҙыҡлы ла булһа ла, исеме халыҡ-ара танылған шәхес тураһында йығылып ятып ҡарарлыҡ сәнғәт әҫәре төшөрөү өсөн кәмендә 50 миллион, тик һум түгел, ә доллар кәрәкмәйме икән?!. Халыҡ яратып ҡараған шотланд халҡының шундай уҡ азатлыҡ һөйөүсе геройы хаҡындағы “Храброе сердце” фильмының бюджеты 70 миллион доллар. Шул уҡ ваҡытта фильм прокатҡа сыҡҡас, 200 миллион доллар йыйған. Етмәһә, ун тапҡыр кино сәнғәте өлкәһендәге “Оскар” премияһына тәҡдим ителеп, уны биш мәртәбә яулаған. Нисек шәп булыр ине беҙҙә лә ошондай кино тыуһа!\nХәйер, милли образ табам тиһәң, уның өсөн мотлаҡ тарихи шәхесте һынландырыу ҙа кәрәкмәйҙер. Ана бит режиссер Айсыуаҡ Йомағолов “Ел аулаусы” киноһында башҡорт бабайын, ауыл, мөхитен тыуҙырҙы! Тимәк, мөмкин.\nРежиссер Булат Йосоповтың “Беренсе Республика” фильмының бюджеты ла яҡынса 20 миллион булмаҡсы. Төп ролдәрҙе башҡарасаҡ артистар ҙа яҡынса билдәләнгән: Һәҙиә Дәүләтшинаны – Лилиә Исҡужина, Дауыт Юлтыйҙы – Рафиҡ Хәсәнов, Ғәзиз Әлмөхәмәтовты – Артур Ишмөхәмәтов, Вәлиулла Мортазин-Иманскийҙы – Руслан Хайсаров, Зәйтүнә Бикбулатованы – Рушана Бабич, Мәкәрим Мәһәҙиевте Артур Ҡунаҡбаев уйнаясаҡ. “Беренсе Республика” фильмының төп геройы – автономия башында торған “Башҡортостан” гәзитенең баш мөхәррирҙәренең береһе Ҡасим Аҙнабаев. Золом ҡорбаны булған ауыр яҙмышлы матбуғат әһеле ролен артист Роберт Йылҡыбаев башҡарыр тип көтә фильмды төшөрөүселәр.\n“Бабич” фильмын уҙған йыл эсендә барлыҡ халыҡ ҡарап сыҡты булһа кәрәк. “Беренсе Республика”ның да сценарий авторҙары шул уҡ – Башҡортостандың халыҡ артисы Таңсулпан Бабичева һәм ғалимә Гөлсәсәк Саламатова. Әйткәндәй, “Бабич” фильмының тарихи ерлеге хаҡында айырым һүҙ әйтеп китке килә. Тарихи консультанттары – Азат Ярмуллин, Марат Зөлҡәрнәев. Был киноны мин тарихи дәреслек тип атар инем. Уны һәр бер башҡорт балаһына, һәр бер башҡорт мәктәбендә күрһәтергә кәрәк. Башҡалар теләһә ҡарар, теләмәһә, үҙҙәре белә. Шәхсән минең өсөн үҙ балаларыбыҙҙың телде, тарихты белеүе мөһим! Эйе, тарихи китаптар күп. Башҡорт автономияһы хаҡында беҙ тарихсылар, ғалимдар Әмир Юлдашбаевтың, Марат Ҡолшәриповтың, атаҡлы Зәки Вәлидиҙең үҙенең яҙмаларынан да бик күп мәғлүмәт алдыҡ, уҡыныҡ, белдек. Хатта шағир Шәйехзада Бабичтың “Башҡорт халҡына көйлө хитаб”ын уҡып та ул ваҡыттағы ваҡиғаларҙың нисек барышын белеп була, әммә кинокартина – ул бөтөнләй икенсе донъя. Ул беҙгә күҙҙәр, тауыштар, моңдар, образдар аша дәүерҙең тулы йөҙөн күҙ алдына баҫтырырға ярҙам итә, барыһын да ус төбөнә һалып аңлатып бирә. Бигерәк тә бөгөн китап уҡырға яратмаған, ә гаджеттар тәрбиәһендә үҫеп килгән быуында ошо фильм аша ватансылыҡ тойғоһон тәрбиәләргә була.\n“Бабич” фильмы башҡорттар йәшәгән бик күп төбәктәрҙә күрһәтелде. Уны яраттылар. Шағирҙың үҙен яратҡан кеүек ҡабул итте халыҡ. Һамар өлкәһендә сәфәр барышында ошо кино хаҡында тағы ла йылы һүҙ ишетеп ҡайттым. Һамар өлкәһе хакимиәтенең йәмәғәтселек фекерен өйрәнеү мониторингы департаментының милли һәм конфессиональ сәйәсәт идаралығы етәксеһе Надежда Осипова “Бабич”ты ҡарап бөткәс: “Вот теперь мне все стало понятно, кто такой Заки Валиди, кто такой Бабич! И то, какую роль сыграли башкиры в становлении Российской Федерации. Вот оказывается что такое Башкирская автономия!” – тине һоҡланыуын йәшермәй. Кино сәнғәтенең көсө ни тиклем ҙур булыуын пролетарийҙар башлығы белеп баһалаған ул!


Онотолмай үткәндәр » Табын\nАуылдағы ир-аттарҙы берәм-берәм һуғышҡа оҙаттыҡ. Атайым да 1942 йылда үҙе эшләп йөрөгән колхоз келәттәренең асҡыстарын миңә тоттороп: "Ҡыҙым, уҡыуыңды ташларға тура килер, минең урынға ҡалаһың. Иҫән генә булығыҙ, балаҡайҙар”, - тип һуғышҡа китеп барҙы. Әсәйем береһенән-береһе бәләкәй 6 бала менән ҡалды. Ул ваҡытта миңә 15 йәш ине, мин ғаиләлә иң олоһо. Мин 1927 йылда Үтәк ауылында тыуғанмын, Игенселәрҙә үҫкәнмен. Таҙа кәүҙәле, көслө булғанғамы эшкә лә шәп инем – 1 тоҡ игенде күтәреп молотилкаға һалам, ҡатын-ҡыҙҙар менән бергә орлоҡҡа айырабыҙ. Яҙ етеп игендәр сәселгәс кенә, мин келәтте башҡа кешегә тапшырҙым. Көҙөнә 7-се класҡа яңынан уҡырға барып, уны тик яҡшы билдәләренә генә тамамланым. 1943 йылда Өфө ҡалаһына медицина техникумына уҡырға индем. 3 йылдан һуң ҡулыма фельдшер-акушер дипломы алып тыуған районыма эшкә ҡайтырға насип булды.\nУл йылдарҙа күп урындарҙа медицина хеҙмәткәрҙәре етешмәй ине. Миңә Бурлы, Еҙем-Ҡаран, Сәйетбаба ауылдарында эшләргә тура килде. Район дауаханаһының баш табибы А.И.Кузнецов: "Беҙгә балалар кухняһы ойошторорға кәрәк”, - тип мине 2 айға уҡырға ебәрҙе. Уҡып ҡайтҡас, төрлө балалар аҙыҡтары әҙерләнем. Асия Ҡаҙаҡҡолова ярҙамсым булды. 10 йыл ошо урында эшләп, хаҡлы ялға сыҡтым. Ул йылдарҙағы әсәйҙәр әле лә мине күрһәләр: "Һин әҙерләгән эремсек бик тәмле була торғайны”, - тип рәхмәт әйтеп китәләр. Шулай итеп, 40 йыл ғүмеремде медицина өлкәһенә бағышлап, "Хеҙмәт ветераны” миҙалына лайыҡ булдым.\nОҙаҡламай миңә 90 йәш тула. Ләкин быға бер ҙә ышанғы килмәй, сөнки күңелем һаман йәш әле.\nАуыр һуғыш йылдарында аслы-туҡлы үҫһәк тә, бик түҙем, сабыр булдыҡ. Һуғыш бөтөү менән атайымды ҡайтармайынса хеҙмәт армияһына ебәрҙеләр. Беҙ, балалар, үлән ашап, өҫтөбөҙгә киндер күлдәк-ыштан, фуфайка, аяғыбыҙға тула ойоҡ менән сабата кейеп көн иттек. Хәҙерге йәштәр тыныс, мул тормоштоң ҡәҙерен белеп, алдарына яҡты маҡсаттар ҡуйып, белемле, һөнәрле кешеләр булып йәшәһендәр ине.


Бөрйәнсә төшкө аш » журнал Башкортостан кызы | Башҡортостан ҡыҙы журналы\nБөрйән районы гүзәл заттарын берләштергән «Бәйләнештә» сайтының «Нәзәкәт» төркөмө төрлө бәйгеләр, марафондар, акциялар ойоштороп тора. Төркөм янында камиллыҡ мәктәбе эшләй, осрашыуҙар, оҫталыҡ дәрестәре, ҡатын-ҡыҙҙарға файҙалы лекциялар ҙа үткәрелә. «Маҡсатыбыҙ – гүзәл заттарыбыҙҙың тормошон йәмлерәк, йәнлерәк итеү, уларҙың һәләттәрен, мөмкинлектәрен асыу, төрлө яҡлап камиллаштырыу, үҙбаһаһын арттырыу, ғаиләләрендә гармония булдырыуға өлөш индереү», – ти төркөмдө ойоштороусылар.\nКүптән түгел үткән «Нәзәкәтле табын» марафонында ҡатнашыусылар бер ай дауамында көн һайын аш-һыу әҙерләп, биш меңдән ашыу кеше менән уртаҡлашып барҙы. Бөрйәндәге барлыҡ ҡатын-ҡыҙҙар, ҡырҙа йәшәүсе Бөрйән ҡыҙҙары, килендәре, ейәнсәрҙәре ҡатнашты. «Ҡатын-ҡыҙҙарыбыҙға аш-һыу әҙерләүгә дәрт, илһам өҫтәргә, йәнле аралашыу ойошторорға, төрлө рецептар, идеялар менән бүлешергә теләнек. Ҡайҙандыр ҡарап бешеренгәнсе танышың өйрәткән ризыҡты әҙерләү күпкә ҡыҙыҡлы ла, уңайлы ла бит! Оҫтабикәләребеҙ хатта ябай ғына аҙыҡ-түлектән дә иҫ китмәле тәғәм әҙерләп ҡуя, биҙәлеш өҫтөндә лә күп эшләй – афарин! – ти төркөм етәксеһе Миләүшә Ҡасимова. – Талап буйынса берәр генә аш-һыу тәҡдим итеү ҡаралғайны, хужабикәләр шул тиклем дәртләнеп китте, көнөнә хатта 3-4 ризыҡ менән таныштырып барҙы. Уларҙы күҙәтеүселәр ҙә илһамланып бешеренергә тотондо, көн һайын кис фотолар ебәрҙе. Бик күп рәхмәт хаттары, фотолар алдыҡ».\nМарафон еңеүселәренә әҙерләнгән бүләктәр араһында «Башҡортостан ҡыҙы» журналында оҫталыҡ дәресе күрһәтеү мөмкинлеге лә бар ине. Был хөрмәткә Байназар ауылының уңған килене Гүзәл АҘАНҒОЛОВА лайыҡ булды.


Сәләмәт тәндә – сәләмәт рух » «Йәшлек» гәзите | Газета "Йэшлек"\nГазета "Йәшлек" » Һаулыҡ һаҡлау » Сәләмәт тәндә – сәләмәт рух\n09.10.2010 Сәләмәт тәндә – сәләмәт рух\nЫсынлап та, Башҡортостан – егерме йыл элек Дәүләт суверенитеты тураһында декларация ҡабул итеп, халыҡтың сәләмәтлеген һаҡлауға хоҡуҡи нигеҙ булдырған республика. Беҙ бөгөн тулы ышаныс менән, ошо арауыҡта ҡаҙаныштарҙы арттырып, халыҡҡа медицина ярҙамын күрһәтеүҙең кимәлен күтәреү мөмкинлеге тыуҙырылды, тип әйтә алабыҙ. Республика дауаханаларында ныҡлы матди база булдырылып, квалификациялы кадрҙар арттырылыуы ла шуны дәлилләй. Тыуған төйәгебеҙҙә йәшәүсе 4 миллиондан ашыу халыҡҡа ике йөҙҙән ашыу төр медицина ярҙамын 15 мең табип һәм 42 мең медицина хеҙмәткәре күрһәтә. Һаулыҡ һаҡлау өлкәһен тотороҡло үҫтереүгә йыл һайын финанслауҙы арттырыу ҙа булышлыҡ итә, һуңғы ун йылда ул биш тапҡырға артҡан. Республикала йәшәүсе һәр кем иғтибар менән солғап алынған, бер кешегә йыллыҡ сығым 6149 һум тәшкил итә.\nҺанай китһәң, ошо осорҙа беҙҙә ниндәй генә дауалау учреждениеһы асылманы?! Республика кардиодиспансерының ете ҡатлы хирургия блогымы, күрше өлкәләрҙе ҡыҙыҡтырырлыҡ гемодиализ үҙәге булһынмы – барыһы ла халыҡ мәнфәғәтенә хеҙмәт итһен өсөн төҙөлгән объекттар. Исемлекте йәнә лә Республика балалар дауаханаһының неонаталь, Бөтә Рәсәй күҙ һәм пластик хирургия, Республика клиник дауаханаһының диагностика, Республика перинаталь үҙәге һәм башҡа үҙәктәр дауам итә ала. Әле баш ҡалала онкология, туберкулезға ҡаршы диспансерҙарҙа ҙур төҙөлөштәр бара. Уларҙы файҙаланыуға тапшырыу һаулыҡ һаҡлауҙың сифатын арттырыуҙа һәм уңайлыҡтар булдырыуҙа мөһим роль уйнаясаҡ, тип ышана табиптар.\nҺаулыҡ һаҡлау буйынса республика Советының күсмә ултырышы быйыл инде алтынсы йыл ойошторола. Сараның дәүләт ярҙамы талап ителгән муниципаль райондарҙа үтеүе бигерәк тә отошло. Тап уның ярҙамында муниципаль райондарҙағы медицина учреждениеларының өстән бер өлөшө матди-техник базаһын нығытыуға иреште. Мәҫәлән, быйыл ғына ла һаулыҡ һаҡлау объекттары төҙөлөшөнә республика бюджетынан 2 млрд 5 млн 924 мең һум аҡса бүлеү ҡаралған. Бынан тыш, халыҡты дарыуҙар менән тәьмин итеүгә ныҡлы иғтибар бирелә. Республика «Һаулыҡ» өҫтөнлөклө милли проектын тормошҡа ашырыуҙа ла әүҙем ҡатнаша. Республикала уңышлы тормошҡа ашырыла башлаған «Башҡортостан Республикаһында кохлеар имплантация» программаһының аналогы Рәсәйҙә юҡ кимәлендә. Әлегә насар ишеткән балаларға кохлеар имплантат күсереп ултыртыу буйынса ошондай 128 ҡатмарлы операция үткәрелгән. Республиканың һаулыҡ һаҡлау практикаһына заман медицинаһы әүҙем индерелә, тигән һүҙ был.\n2006 йылдан Башҡортостанда Рәсәйҙә тәүгеләрҙән булып медицина ҡушымтаһы булған «Башҡортостандың социаль картаһы» автоматлаштырылған мәғлүмәт системаһы тормошҡа ашырыла. Ә ҡала поликлиникаларында «Берҙәм регистратура» проекты уңышлы эшләй, телемедицина технологияһы ла танылыу яулай бара. Бөгөн, муниципаль учреждениеларҙы ла күҙ уңында тотһаҡ, 10 телемедицина үҙәге иҫәпләнә. «Шифахана-курорт» селтәре лә әүҙем үҫешә. Республикала һауыҡтырыу технологияһының барлыҡ заманса төрҙәре лә ҡулланылған өс тиҫтәнән ашыу шифахана бар. Уларҙа йыл һайын илебеҙҙең төрлө төбәктәренән һәм Башҡортостандан 120 мең кеше сәләмәтлеген нығыта. Шифаханаларыбыҙҙың данын Рәсәйҙә генә түгел, сит илдәрҙә лә танып беләләр. Быға миҫал итеп «Шифахана – 2008» Бөтә Рәсәй форумында 11 алтын һәм 7 көмөш миҙал, йәнә бер йылдан шул уҡ конкурстан 13 алтын, өс көмөш миҙал алып ҡайтыуҙарын хәтергә төшөрөү ҙә етә. Ә данлыҡлы «Янғантау» – өсөнсө тапҡыр илдең иң яҡшы шифаханаһы тип танылған берҙән-бер һауыҡтырыу үҙәге.\nБыларҙың барыһы ла республика халҡының сәләмәтлеген яҡшыртыуға нигеҙ булып тора. Һандарға иғтибар итһәк, һуңғы егерме йылда балаларҙың үлеме – 2,3, әсәләрҙеке дүрт тапҡырға түбәнәйгән. 2009 йылда республикала халыҡтың тәбиғи артыуы күҙәтелде. Тыуым да, 2008 йыл менән сағыштырғанда, 2,2 процентҡа күберәк, ә үлем 4,4 процентҡа кәмегән. Күпләп вакциналау ярҙамында ҡыҙамыҡ инфекцияһын – 5 мең, В гепатитын – 2,9, эпидемик паротитты 5,7 тапҡырға кәметеүгә өлгәшһәк, полиомиелит, дифтерия, ҡыҙылса сирҙәре бөтөнләй теркәлмәне. Шулай итеп, һаулыҡ һаҡлау – Башҡортостанда социаль сәйәсәттең иң өҫтөнлөклө йүнәлештәренең береһе. Системаны үҫтереүҙе инвестициялау дауалау-профилактика учреждениеларының матди-техник базаһын нығыта, заман технологияларын индерергә ярҙам итә. Был халыҡтың сәләмәтлеген нығытыу тигән төп маҡсатты тормошҡа ашырыуға килтерә. Республиканың һаулыҡ һаҡлау буйынса ҡаҙаныштары федераль үҙәк тарафынан да юғары баһалана. Маҡсатлы эш йүнәлеше һаулыҡ һаҡлау өлкәһендә рейтингыны күтәрә. Мәҫәлән, РФ субъекттары араһында 2007 йыл һөҙөмтәләре буйынса 51-се урында булһаҡ, 2008 йылда 24-сегә күтәрелдек. Ә 2009 йылда 16-сы баҫҡысты яуланыҡ. Рәсәй Һаулыҡ һәм социаль үҫеш министрлығы ла Башҡортостанды дәүләт гарантиялары программаһын тормошҡа ашырыу юғары кимәлдә тәьмин ителгән туғыҙ субъект араһына индерҙе. Лайыҡлы еңеү был!


Төрки телле халыҡтарҙы берләштергән йыр конкурсына ғаризалар ҡабул итеү башланды\n«Türkvizyon» Халыҡ-ара йыр бәйгеһе быйыл Ҡазан ҡалаһында үтә. Былтыр ул Төркиәнең Иҫкешәһәр ҡалаһында уҙғарылғайны. Конкурс быйылғы нескәлектәрен барлау буйынса күрше Татарстан Республикаһында матбуғат конференцияһы үтте.\n«Türkvizyon» конкурсы былтыр тәүге тапҡыр Төркиәнең Иҫкешәһәр ҡалаһында үтте. Был осраҡлы түгел, йыр-моң бәйгеһе төрки донъяның мәҙәни баш ҡалаһы тип һайланған төбәктәрҙә уҙа. 2014 йылда был статус Ҡазан ҡалаһында. «Eurovision » йыр бәйгеһенә ауаздаш конкурстың маҡсаты - төрки телле халыҡтарҙың йыр-моңон ишеттереү.\nМатбуғат конференцияһында ҡатнашыусылар ноябрҙә Ҡазан ҡалаһында үтәсәк конкурс хаҡында фекер алышты. Сәхнә, тамашасы залы мөмкинлектәре барланды. Киләсәккә аныҡ маҡсаттар ҡуйылды. Ҡатнашырға теләк белдереүселәр менән килешеү төҙөлдө.\nДинара Адам, «ADAM MEDIA GROUP» генераль директоры /Ҡаҙағстан/: «Беҙ «Ҡурай» каналы менән тығыҙ бәйләнештәбеҙ. Ҡаҙағстанда яҙылған йырҙар Башҡортостанда яңғыраһа, һеҙҙең республика клиптары беҙҙең каналда уңышлы күрһәтелә. Әлбиттә, был бары тик тәүге аҙымдар ғына. Шулай ҙа улар барыһы ла «Türkvizyon» проекты ярҙамында тормошҡа ашырылды. Киләсәге лә өмөтлө».\n«Ҡурай» йыр-моң каналы - төрки халыҡтарҙың заманса музыкаль сәнғәтен пропагандалаған, милли мәҙәниәтте байытҡан проект партнеры. «Türkvizyon» конкурсы ла башҡорт эстрадаһын донъяуи йыр-моң даирәһенә юл асыуға тағы бер аҙым булып тора. Бәйгенең һайлап алыу турҙары ноябргә тәғәйенләнгән. Унда ҡатнашыу өсөн «Ҡурай» йыр-моң каналына мөрәжәғәт итергә мөмкин.


06 октября 2015 — 15:09\nАмерикалағы ҡойма ямғырҙар һөҙөмтәһендә, Көньяҡ һәм Төньяҡ Каролина штаттарын һыу баҫты. Һигеҙ кеше һәләк булған. Метеорологтар хәбәр итеүенсә, ҡайһы бер райондарҙа яуым-төшөм кимәле 500 миллиметрға еткән. Урындағы властар, бындай көслө ямғырҙар мең йылдан ашыу яуғаны юҡ ине, ти.\nМальталағы автотамаша ваҡытындағы аварияла 20 кеше зыян күрә. Британия эшҡыуары йөрөткән “Порш” автомобиле юлдан ситкә осоп, тамашасылар өҫтөнә килеп менә. Һөҙөмтәлә, 5 кеше ҡаты йәрәхәттәр ала, 6 йәшлек ҡыҙ ауыр хәлдә дауаханаға оҙатыла.\nБөтә донъя банкы 2015 йылда планетала йәшәгән ярлылар өлөшө беренсе тапҡыр 10 процентан түбән төшәсәк, тип күҙаллай. Халыҡ-ара финанс ойошмаһы көнөнә 1 доллар 25 цент тәшкил иткән ярлылыҡ кимәлен 1,9 долларға тиклем күтәргән. Был ҡарар халыҡтың һатып алыу мөмкинлеге кәмеүе сәбәпле ҡабул ителгән.


Егет кешегә етмеш төрлө һөнәр ҙә аҙ...\n30 Март , 12:33\nМин Венер Радмир улы Ирназаров булам. Тыуған төйәгем – хозур тәбиғәтле, алтын-көмөшкә, йылға -күлдәргә, урмандарға, тауҙарға бай Баймаҡ районы, ә эскән һыуым Һаҡмар булыр.\n– Сәләм, Венер! Хәлдәр нисек? “Аманат”тың уҡыусыларын үҙең менән яҡынданыраҡ таныштырып үтһәңсе?!.\n– Сәләм! Аллаһҡа шөкөр, барыһы ла хәйбәт! Мин Венер Радмир улы Ирназаров булам. Тыуған төйәгем – хозур тәбиғәтле, алтын-көмөшкә, йылға -күлдәргә, урмандарға, тауҙарға бай Баймаҡ районы, ә эскән һыуым Һаҡмар булыр. Башҡортостаныбыҙҙың беренсе баш ҡалаһы Темәс ауылы егетемен. 1999 йылдың 15 июлендә тыуғанмын.\n– Ниндәй ғаиләлә тәрбиәләндең?\n– Мин шәхси эшҡыуарҙар ғаиләһендә тыуып үҫтем: әсәйем һатыу эше менән, ә атайым урман менән шөғөлләнә. Бер туған апайым иһә Өфө ҡалаһында уңышлы эшләп йөрөй.\n– Белеүемсә һин йырлайһың да, ҡурайҙа ла уйнайһың, башҡа эштәр менән дә әүҙем булышаһың?..\n– Тап шулай. Егет кешегә етмеш төрлө һөнәр ҙә аҙ бит ул. Минең уйлауымса, беҙҙең башҡорт егеттәре бөтөн яҡлап та өлгөр булырға тейештер. Йырлайым, ҡурайҙа һыҙҙырам һәм, атайымдың уң ҡулы булараҡ, урман эшендә лә ҡайнайым. Урал, КаМаз йә Беларус кеүек ауыр техникаларҙа йөрөйөм. Биш йыл самаһы ғаиләбеҙ менән йылҡысылыҡ менән дә булышабыҙ. Етмешкә яҡын бейәбеҙ бар, йәйен ҡымыҙ бешһәк, ҡышын беҙгә килгән ҡунаҡтарҙы, урман-ҡырҙар буйлап һыбай йөрөтөп, Баймаҡ тәбиғәте менән таныштырабыҙ.\n– Ял көндәрең бармы? Нисек үткәрәһең?\n– Йәш саҡ –дәрт-дарман ташып торған ҡыҙыу саҡ бит! Туғандар, дуҫтар менән бергә булһаң, барыһына ла өлгөрөп була. Ат яратҡанға күрә, ял көндәрендә малҡайҙар янына ашығам.\n– Бала саҡта кем булырға хыялландың?\n– Минең бәләкәй саҡта милиционер булырға теләгем ҙур ине. Сөнки миңә уларҙың кейгән формалары ныҡ оҡшай торғайны. Бына ҙурайырмын да тәртип һаҡлармын, батырлыҡ күрһәтермен, тип хыяллана торғайным.\n– Әле уҡыйһыңмы, әллә эшләр йөрөйһөңмө?\n– Өфө дәүләт нефть университетында 4-се курста уҡыйым.\n– Кумирҙарың бармы?\n– Әлбиттә, бар. Башҡорт эстрадаһының йырсылары һәм ҡурайсыларына ҡарап, илһам нуры, рух алам. Ҡайһы берҙә, дәртләнеп китһәм, уларға ҡушылып йырлап, йә уйнап та ебәрәм. Уларға ҡарап, үҙемде төрлө яҡлап үҫтерергә тырышам.\n– Венер, һин бит әле өйләнмәгән йәш егетһең. Буласаҡ хәләл ефетеңде ниндәй итеп күҙаллайһың? Ғөмүмән, беҙҙең башҡорт ҡыҙҙарына ниндәй холоҡ сифаттары хас, тип уйлайһың?\n– Әле өйләнергә миңә иртәрәк. Минең уйлауымса, башҡорт ҡыҙҙары ябай, алсаҡ, сая, һөйкөмлө, насар ғәҙәттәре булмаған, тәмле итеп бешерә белгән, ә иң мөһиме – башҡорт рухлы булырға тейештер.\n– Киләсәккә ниндәй пландар менән йәшәйһең?\n– Артабан үҙемдең уҡыған һөнәрем буйынса эшләргә ниәтләйем. Карьера баҫҡысы буйлап уңышлы ғына алға үрләргә ине. Шулай уҡ атайымдың эшҡыуарлығын үҫтерергә һәм киңәйтергә тигән хыял менән дә янам.\n– “Аманат” журналына, уның уҡыусыларына ниндәй теләктәрең булыр?\n– Журналда эшләгән апай, ағайҙарға эштәрендә ҙур уңыштар,ҡоростай һаулыҡ, бәхет-шатлыҡ теләйем. Миңә “Аманат йондоҙлоғо”нда яҙылып сығыу мөмкинлеге биргәнегеҙ өсөн һеҙгә ҙур рәхмәт!\nУҡыусыларҙы өр-яңы 2021 йыл менән ҡотлайым. Шулай уҡ иң изге теләктәремде ебәрәм. Күберәк журнал, гәзиттәр алдырып, уҡыйыҡ. Берҙәм булайыҡ, берҙәмлектә көс икәнлеген онотмайыҡ. Матур доньяның ҡәҙерен белеп йәшәйек!\nРифат Йәмлихин әңгәмәләште.


“Йәнгүҙәй”ҙең рух сәфәре » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Рухиәт » “Йәнгүҙәй”ҙең рух сәфәре\n“Йәнгүҙәй”ҙең рух сәфәре 26.06.2018 // Рухиәт\nРайоныбыҙҙың Рәйес Түләк исемендәге “Йәнгүҙәй” әҙәби берекмәһе ағзалары билдәле яҙыусы, журналист Әхмәр Үтәбаев менән берлектә Әбйәлилдәге “Йәйғор” ижадсылары янына осрашыуға юлланды. Баймаҡ делегацияһын ике төбәктең сигендә үк ҡаршы алып, Ҡырҙас ауылы мәҙәниәт йортона алып килделәр.\nБеҙҙә бындай осрашыуҙар йыш булып тора. “Йәнгүҙәй”ҙәр төрлө ауыл китапханаларына, мәктәптәргә йөрөп, халыҡ менән аралаша, әҙәбиәткә ҡағылышлы һәр сарала әүҙем ҡатнаша. Сибай ижадсылары ла – яҡын дуҫыбыҙ, кәңәшсебеҙ, фекерҙәшебеҙ. Әбйәлилдәр менән сираттағы осрашыуыбыҙҙың маҡсаты ла – тәжрибә уртаҡлашыу майҙанын киңәйтеү, эшмәкәрлек сифатын яҡшыртыу, яңы исемдәр асыу.\nТәүге һүҙҙе “Ҡуңыр буға” төбәк йәмәғәт ойошмаһына нигеҙ һалған Мәүлит Ямалетдинов алып, оло үрнәк булырлыҡ хеҙмәт һөҙөмтәләре хаҡында һөйләне. Әбйәлил, Белорет, Учалы, Бөрйән райондары ижадсыларының бергә килешеп эшләүе күңелебеҙҙә һоҡланыу тойғоһо уятты. Улар балалар өсөн яҙыуға, шундай әҫәрҙәрҙе китап итеп баҫтырыуға айырым иғтибар бүлә. Әҙәбиәткә һәләтле йәштәрҙе күпләп йәлеп итергә, яңы исемдәр асырға тырышалар. Шул уҡ ваҡытта әҫәрҙәрҙең уҡымлылығына талап көслө.\nАртабан ошо ойошмаға ҡараған “Йәйғор” ижади берекмәһенең эш тәжрибәһе менән таныштырҙылар. Һөҙөмтәлә баймаҡтар ҙа “Ҡуңыр буға”ға ҡушылыу теләген белдерҙе, был йәһәттән тейешле тәҡдимдәр ишетте. Унан осрашыуҙа ҡатнашҡан һүҙ оҫталары шиғырҙарын уҡыны, фекер алышты. “Әҙәбиәткә һөйөү ғаиләлә һалына. Яҡындарыбыҙ күңелендә был тойғоно тәрбиәләү һәр беребеҙҙең тәүмаҡсатына әйләнергә тейеш”, – тине яҙыусы Иҙрис Ноғоманов. Ул сәхнәгә бар яҡлап талантлы булып үҫеп килгән ейәнсәрен дә сығарҙы. Әҙиптең һүҙҙәре дәррәү хупланды.\nСәхнәгә йәш ҡәләм тирбәтеүселәр ҙә күтәрелде, уларға изге теләктәр, тәҡдимдәр еткерелде. Берҙәмлектә – көс. Ошондай фәһемле осрашыуҙар артабан да уҙғарылыр, тәжрибә майҙаны киңәйгәндән-киңәйер, ижад ҡанаттары нығыныр тигән ышаныстабыҙ.\n“Йәнгүҙәй” әҙәби берекмәһе ағзаһы.


Материалы за 05.04.2014 » Табын\nҒүмер юлы матур булды\n05 апреля 2014 йыл | Хаттар\nФәүәзит Миңнеғужа улы Ғайсаров 1933 йылдың 12 декабрендә Стәрлебаш районының Табылды ауылында тыуған. Бала сағы бик ауыр үтә. Уға ике йәш ярым булғанда әсәһе үпкә ауырыуынан үлә. Ғаиләләрендә 3 бала булалар.\nӨләсәйем көслө рухлы\nЯл көнө. Ашҡынып ауылыма ҡайтып киләм. Беҙҙең Яңғыҙҡайын ауылы тәбиғәттең иң матур ҡосағында урынлашҡан, шишмәләренең иҫәбе-һаны юҡ.\nТуҡталышта автобустан төшөп, үҙебеҙҙең урам буйлап атлайым. Бына өләсәйемдең өйө. Тәҙрә төбөндә күҙ яуын алып торған ал, ҡыҙыл, аҡ төҫтәге гөлдәр сәскә атып ултыра. Шул сәскәләр араһынан йылмайып өләсәйем ҡарап тора. Уның менән күрешергә ашығам.\nЯҙ шатлығы алып килә “Науруз”\n05 апреля 2014 йыл | Мәҙәниәт һәм әҙәбиәт\nӨфөләге Х.Әхмәтов исемендәге Башҡорт дәүләт филармонияһында инде традицияға әйләнгән, яҙғы көн менән төндөң тигеҙләнгән мәлдә билдәләнгән "Нау-руз” республика байрамы үтте.\nКөнөнә ике мең кеше ... эсеп үлә\n05 апреля 2014 йыл | Йәмғиәт\nОҙаҡ ваҡыттар алкоголь проблемаһы менән шөғөлләнеп, беҙ шуға тағы ла нығыраҡ инанабыҙ: халҡыбыҙҙы ялмап алған эскелек үҙенән-үҙе килмәгән, ул яһалма рәүештә индерелгән. Бөгөн иһә йәмғиәтебеҙ ломехуза ҡорттары ингән ҡырмыҫҡа иләүен хәтерләтә. Улар тураһында Г.Шовен үҙенең "От пчелы до гориллы" тип аталған китабында бына нимә тип яҙа:\nАртылғанда тормош үрҙәрен\nЯугилде мәктәбендә Рәсәй Федерацияһы һәм Башҡортостан Журналистар союзы ағзаһы, әүҙем йәмәғәт эшмәкәре, хеҙмәт ветераны, бер һүҙ менән әйткәндә, шағир Кәрим Булаттың 65 йәшлек юбилейына арнап шиғриәт кисәһе уҙғарылды. Сараның "Артылғанда тормош үрҙәрен” тип аталыуы юҡтан ғына булманы, сөнки Кәрим Булат үҙенең ғүмер үрҙәренә генә түгел, ижад бейеклегенә лә күтәрелә бара. Ауылдаштары менән осрашыуға ла ул ҡанатланып, ижад емештәре менән йомарт уртаҡлашырға тип килде.


АУЫРЫМА, ЙҮНӘЛ ТИҘЕРӘК... ЯРҘАМ ИТЕР ТОҘ, ТИҘӘК\n12 Февраль 2020, 21:00\nҺыуыҡ тейгәндә мотлаҡ мунсаға алып барып, яҡшы итеп сабындыралар ҙа, ҡайтҡас мәтрүшкәле, бөтнөклө, баллы сәй эсереп, баштан аяҡ төрөндөрөп түшәккә һалалар ине... Халыҡ медицинаһы нимә кәңәш итә? Сайтҡа күҙ һалабыҙ.\nБеҙҙең бала саҡ һуғыш һәм һуғыштан һуңғы йылдарға тура килде. Медпункт та юҡ, табип менән шәфҡәт туташын күргән дә булманы. Тик райондан килеп, бетләмәнеме икән, тип башты ҡарайҙар һәм туберкулездан пирке ҡуялар ине. Халыҡ үҙенсә белгәндәрен ҡулланып һауығырға тырыша ине. Әйткәндәй, хәҙер күҙ алдыма китереүемсә, ул ваҡыт бөгөнгө кеүек хроник ауырыуҙар булғанға бер ҙә оҡшамаған. Кеше аяҡтан йығылғансыға саҡлы эш менән мәшғүл булды. Минең атайым һуғышҡа саҡлы ике генә аҙна башы һыҙлап, ҡырҡ йәшендә вафат булған (миңә йәш тә булмаған саҡта). Шунда табиптар булһа, бәлки биш бала йәтим ҡалмаҫ ине...\nУл ваҡыттан иҫтә ҡалған дауалау ысулдары\nБала саҡта гел йүгереп йөрөп, яңғылыш баҫып, аяҡты ҡаймыҡтыра инек (растяжение суставов). Шул саҡта әсәй тасҡа йылы һыу һалып, аяҡтарҙы тығып, кер һабыны тоттороп ултыртып ҡуя. Шул һыуҙың эсенән аяҡтарҙы сығармайынса, ҡаймыҡҡан төштө һабынлап, ышҡып ултыра торғайныҡ. Унан һуң түшәккә һалалар ине. Бер процедурала аяҡтың һыҙлауы баҫыла ла ҡуя ине. Ләкин быны кисектермәйенсә тиҙ эшләргә кәрәк. Иртәгәгә ҡалһа - процедураны бер-нисә рәт эшләргә тура килә. Мин үҙем әле лә ошо ысулды ҡулланам.\nКүҙгә аҡ төшһә лә, ҡуйы кер һабыны эретмәһе менән йыуалар ине.\nБармаҡ киҫелһә, юл япрағын ҡаплайҙар ине.\nАслыҡ ваҡытында, нишләптер инде, кеше бетләй. Һуғыштан ҡайтыусылар ҙа бетле ҡайталар, тип һөйләй инеләр. Хатта әле лә балалар балалар баҡсаһынан, лагерҙан алып ҡайтҡандары ишетелә. Мин сәсте үҙем тарай алмай инем, бөҙрә булғас ойоша. Бер мәл миндә бет табалар. Минең башымды әсәй кәрәсин менән буяны ла, яулыҡ ябындырҙы, үҙе төнгә эшкә китте. Баш һыҙлап, әсәй ҡайтҡанды саҡ көтөп алдым. Бик оҙаҡ тоторға ярамайҙыр ахыры. Шунан һуң ул бөжәктәрҙән бөтөнләйгә ҡотолдом.\nБөтә шештәрҙе, елһенеүҙәрҙе (отек) аттың йә һыйырҙың яңы тиҙәге менән компрес ҡуйып дауалайҙар ине. Иҫемдә: аяҡтың сәтәкәй бармағы шеште. Ауыртыуына түҙерлек түгел. Яланаяҡ йөрөйбөҙ бит, инфекция кергәндер инде. Әсәй кис, ятыр алдынан, йылы ғына һыйыр тиҙәге менән ҡалын итеп бөтә табанды ураны. Тынысланып йоҡлап киткәнемде һиҙмәй ҙә ҡалғанмын. Иртән ҡараһаҡ, ҙур шешектән бер ни ҡалмаған, тиҙәк һурып алып бөткән.\nБиле ҡаты ауыртҡан (обострение) кешене яна башлаған тиреҫкә башын ғына ҡалдырып күмгәндәрен дә хәтерләйем. Күмгәс, бөтә кеше унан ситкә китә, ярҙам һорамаһын тип. Уның ваҡыты барҙыр инде, "Сығарығыҙ!" тип аҡырғаны ишетелде.\nҮҙем хәҙерге заманда ла шул методты ҡулланғаным бар. Ҡулым һынғас, гипс һалдылар ҙа, беҙҙән башҡа гипска тимә, тип оҙаҡҡа ҡайтарҙылар. Бер ай үткәсме икән, бик ныҡ һыҙлағас, асып ҡараным - беләгем ҡарая башлаған. Балаларҙан ат тиҙәге килтертеп, бер нисә көн ҡалын итеп урап яттым, рәтләнде, Аллаға шөкөр. Табипҡа барып, сиратта ултырғанда эргәмдә бер ҡулы киҫелгән ҡыҙ ултыра. “Перевязкаға килгән инем, миңә әйтеп тә торманылар, шунда уҡ операционныйға алып керҙеләр. Наркоз үткәс ҡараһам - ҡулым юҡ”, - ти. Шулай булыуы ла ихтимал булған бит.\nТағын бер осраҡты килтерәм. Иптәшем бил ауыртыуы менән интегә ине. Бер шулай, билен тотоп, ҡуҙғала алмай ятҡас, ашығыс ярҙам менән дауаханаға оҙаттым. Ике ай ятты а, аяҡҡа баҫа алманы. Йыраҡ ҡалала баш табип булып эшләгән ағаһы яҡшы дарыуҙар ҙа ебәрҙе, блокада ла яһанылар. Һөҙөмтәһе юҡ. Шул саҡ минең башҡа теге тиҙәк иҫкә төштө. Ауырыуҙы Яңы йылға өйгә алып ҡайтырға өс көнгә рөхсәт бирҙеләр. Ул ваҡыт машиналы кеше әҙ ине әле. Нисек алып ҡайтырға тип эҙләнеп тә йөрөмәнем, балаларҙың санаһы менән барып алдым. Автохужалыҡтан (улар аттар ҙа аҫырай ине) ярты тоҡ ат тиҙәге килтерттерҙем. Туң ине. Уны тимер биҙрәлә йылытып, әҙерәк тоҙ ҡушып, ваннаға полиэтиленға ҡалын итеп һалдым да, иптәшемде урап ятҡырҙым. Ике сәғәт түҙҙе. Аяҡтарын ҡайҙа ҡуйырға ла белмәй, нервыһына йоғонто яһай икән. Шулай итеп өс мәртәбә компресс ҡуйҙым да, тағы бәләкәй сана менән итеп ташланым. (Шуныһы ҡыҙыҡ: шул сана менән гаражға ла барып, дауаханала ятыр алдынан алып, йөрөп тә ҡарамаған машинаһын күрһәтеп килдем әле. Түҙә алмай, күрәһе килә). Икенсе көн дауаханаға барып, тәҙрәнән ҡараһам (1-се ҡат), минең янға кәкерәйеп булһа ла, үҙе атлап килә ята, “Тиҙәк ярҙам итте, тиҙәк ярҙам итте...” - тип ҡабатлап-ҡабатлап әйтеп килә. Бер-нисә көндән терелеп сыҡты.\nАяҡ-ҡулдарыбыҙҙы туңдырһаҡ, араҡы менән ыуалар ине. Һигеҙ класстан һуң, башҡа ауылға йөрөп уҡығас, ундай хәлдәр күп булды.\nКүҙҙәге арпаны тиҙ генә бөтөрә инек. Ул тамырлы була. Уның тамыры арпалы күҙ яғындағы бөтә биткә тарала. Шуға күрә күҙ эргәһенә генә, йәки күҙ эсенә май буяуҙың, ниҙер тамыҙыуҙың, йылытыуҙың һөҙөмтәһе әҙ була. Мамыҡты йәшел тройной одеколонға манып бөтә битте ышҡыһаң, арпа тамырҙарын көйҙөрә. Спирт менән һөрткәнебеҙ ҙә булды. Тройной одеколон һәйбәтерәк. Көйгәне беленә, бит әсетә. Шул уҡ тампон менән икенсе битегеҙҙе ышҡып ҡарағыҙ - әсетмәй. Шулай бер-ике көн бер нисә мәртәбә эшләһәң - арпа тиҙҙән ҡысыта һәм бөтә башлай.\nКүҙгә аҡ төшһә һабындың ҡуйы шыйыҡсаһы менән йыуып терелткәндәрен күргәнем бар. Күҙҙе ағы бөткәнсе көнөнә ике йыуалар. Мин эшләп ҡарағаным бар (башҡа ауырыуҙан), бик ҡаты әсеттерә.\nҠулда йә аяҡта берәй ер ҡысыһа (тик томалға) башта тырнай инек, унан һыу менән һөртәбеҙ ҙә эре тоҙ менән ышҡый торған инек. Ҡысыуы бөтә.\nАрҡа, бил ауыртҡанда әсәйҙәр, бер-нисә күрше йыйылып, урман ситендәге һаҙлығыраҡ урынға сәйнүк тотоп китәләр ине. Шунда соҡор ҡаҙыйҙар ҙа эсенә ҡоро утын яғалар. Янып бөткәс, соҡорҙо төрлө үлән менән тултыралар, һыуына биргәс, үҙҙәре соҡорға төшөп, үләндәр менән ҡапланып яталар ине. Ҡайһы ваҡыт сәй ҡаптырып торор өсөн үҙҙәре менән мине лә алалар ине. Был ысулдың деталдәре иҫтә ҡалмаған.\nБалалар тыуып бер ай үткәс тә аяғын тоталар ине. Шуға күрә элек энурез булманы. Мин үҙем, балаларым игеҙәк булыуына ҡарамаҫтан, аяҡтарын тотоп өлгөрә инем.\nЭс киткәндә имән ҡайрыһы, йә граната ҡабығы ҡуллана инек. Гранатаны һыуы ҡуйырғанса ҡайнатып, берәр ҡалаҡ бирергә кәрәк.\nХәҙер балаларҙың теше менән проблема яһайҙар. Элек кеше баланың теше ҡаҡшай башлау менән төбөнә еп бәйләп тартып ала ине. Сөнки теш ҡаҡшап ҡуҙғалған һайын теге төптән сығып килгән тешкә тейеп йәрәхәтләй ҙә, яңы теш ҡыйыш-мыйыш булып үҫә. Унан һуң үҫмер саҡтарында тештәрен тигеҙләр өсөн йылдар буйы ҡыршау менән йөрөйҙәр бахырҙар. Матурлап ашай алмай аптырайҙар. Ата-әсә балаһын йәлләп ваҡытында тешен һурҙырмай, ә был алдағы көндәренә тағы ла насарыраҡ ҡыйынлыҡ тыуҙыра.\nҺыуыҡ тейгәндә мотлаҡ мунсаға алып барып, яҡшы итеп сабындыралар ҙа, ҡайтҡас мәтрүшкәле, бөтнөклө, баллы сәй эсереп, баштан аяҡ төрөндөрөп түшәккә һалалар ине. Төн урталарында тирле кейемен тиҙ генә алмаштырып, еңелерәк юрған ябып ятҡыралар (баш кейеме һәм йөн ойоҡ ҡалырға тейеш). Иң мөһиме сирҙе тир менән сығарыу тип һананылар. Ни эшләптер элек, ас-яланғас булһаҡ та, бик һирәк һалҡын тейеп ауырыныҡ, ул да “ил эрәте “ ваҡытында ғына. Ҡаты йүтәлләгәндә картуфты ҡабығы менән бешереп, башҡа юрған ябып, шул картуф быуына ултыртып ҡуялар ине.\nБына шулай, элек ауылда бөтә дарыуҙарыбыҙ кәрәсин, тоҙ, араҡы, одеколон, тиҙәк, үлән һәм аҡыл менән эш итеү ине.\nЗәйтүнә Күсәпова. ("Бәйләнештә" селтәренән алынды)\n*Табип менән кәңәшләшергә онотмағыҙ!


Водитель Таныҡлығын Алмаштырыу\nПенсильвания коммерция булмаған водитель таныҡлығының дубликатын бирергә, ағымдағы аҙыҡ-түлек ҡасан юғалыуы, урланыуы, йә булған табити ала. Һеҙ ҡасан тамамланған ғариза, ун биш көн эсендә һеҙ хоҡуҡтарығыҙҙы яҡшы водителдәргә ваҡытлы распечатывать алмай, почта аша ебәрермен, һеҙгә әлегә эшкәртеү һәм дубликаты булған.\nдәүләт(ы), PennDOT, һеҙ ниндәй аҙыҡ-түлек биреү хоҡуғы булмаған водитель. Тулыраҡ мәғлүмәт алыу өсөн, зинһар, күрергә, әгәр һеҙ һүрәттә файл ҡушылып, һеҙ аласаһы һеҙ коммерция булмаған водитель хоҡуғы менән ағымдағы дубликатын картина. Әгәр файл юҡ һүрәттәр, карталар менән адресына ебәрергә була penndot камералар файлын яһап булмай. Камера картаһы әгәр һеҙ получает, һеҙ тейеш барлыҡҡа килә фотоцентр, коммерцияға ҡарамаған өсөн хоҡуғынан алыу өсөн водитель фотоһы. PennDOT файҙаланған дәүләт-оф-сәнғәттән (pdf форматында) формаһы. Ваҡытлы лицензия биреү хеҙмәте хәбәр клиенттарға, ун биш көн буйына ул ысын.\nДублировать был ысын мөмкинлегенә эйә\nзапрос эшкәртеү продукттары биләмәһе һеҙ әлегә һеҙ penndot. Дублировать водителдәрҙең хоҡуҡтары пенсильвания коммерцияға бирелә, ағымдағы аҙыҡ-түлек ҡасан юғалыуы, урланыуы, йә булған табити ала.\nӘгәр санкциялар һеҙгә лә килешер танымай(ынса), башҡ\nдәүләт(ы), PennDOT, һеҙ ниндәй аҙыҡ-түлек биреү хоҡуғы булмаған водитель. Тулыраҡ мәғлүмәт алыу өсөн, зинһар, күрергә, әгәр һеҙ архивтан булһа һүрәт, картина һеҙ получает һеҙ коммерция менән ағымдағы водителдәрҙең хоҡуҡтары дублировать. Әгәр файл яһалғандан һыны юҡ, файл менән н адресына ебәрергә н penndot картаһы камералар буласаҡ. Камера картаһы әгәр һеҙ получает, һеҙ фотоцентр барлыҡҡа килергә тейеш, машина йөрөтөүгә лицензия алыу өсөн коммерция дубликатын.\nPennDOT файҙаланған дәүләт-оф-сәнғәт\nРәсәй өсөн бала тәрбиәләү буйынса айлыҡ пособие


Рөстәм Хәмитов Мәскәү дәүләт университеты ректоры Виктор Садовничий менән осрашты // Йәмғиәт | новости башинформ.рф\nРөстәм Хәмитов Мәскәү дәүләт университеты ректоры Виктор Садовничий менән осрашты\n17:32, 15 марта 2018 Йәмғиәт\nӨФӨ, 2018 йыл, 15 март. /«Башинформ» мәғлүмәт агентлығы/.\nБөгөн Республика йортонда Башҡортостан Башлығы Рөстәм Хәмитов М.В. Ломоносов исемендәге Мәскәү дәүләт университеты ректоры Виктор Садовничий менән осрашты. Мәғариф системаһын үҫтереү, вуз тамамлаусыларҙың әҙерлек сифатын арттырыу, уҡыу программаларын камиллаштырыу, һәләтле балалар менән эшләү мәсьәләләре тикшерелде.\n– Беҙ һеҙгә һәм эшмәкәрлегегеҙгә ихтирам менән ҡарайбыҙ. Һис шикһеҙ, Мәскәү дәүләт университеты беҙҙең өсөн университеттар араһында иң абруйлыһы булып тора. Бының ниндәй ҡатмарлы эш икәнен аңлайбыҙ, – тине Рөстәм Хәмитов. – Юғары уҡыу йорттарыбыҙ, фән һеҙҙең менән бәйләнештә эшләй. Беҙ һеҙҙең менән Башҡортостандың математика мәктәбен яҡшы беләбеҙ. Һеҙ оҙаҡ йылдар буйына уның менән тығыҙ хеҙмәттәшлек иттегеҙ.\nТөбәк Мәскәү дәүләт университетының һәләтле балалар менән эшләү тәжрибәһе менән ҡыҙыҡһына, тип билдәләне республика башлығы.\n– Беҙ һәләтле балалар буйынса республика программаһын тормошҡа ашыра башланыҡ. Ошо йәһәттән һеҙҙең эштәрегеҙ менән танышырға, тәжрибә алмашырға теләйбеҙ, – тип һыҙыҡ өҫтөнә алды Рөстәм Хәмитов. – Әлбиттә, бергәләп ошондай эш менән шөғөлләнеү бик ҡыҙыҡлы булыр ине.\nВиктор Садовничий, үҙ сиратында, республика делегацияһын Мәскәү дәүләт университеты ҡарамағындағы ике гимназияның – А.Н. Колмогоров исемендәге мәктәптең һәм яңы университет гимназияһының тәжрибәһен өйрәнергә саҡырҙы.\n– Беҙ олимпиадалар, ошо йүнәлештә хеҙмәттәшлек итеү мөмкинлеге тураһында һөйләштек, – тип һөйләне журналистарға Мәскәү дәүләт университеты ректоры. – Мәскәү дәүләт университетында Башҡортостандан 470 студент белем ала, уларҙың 370-е – олимпиадаларҙа еңеүселәр. Йәғни һеҙҙә кешеләр бик талантлы. Беҙ улар республикаға ҡайтып эшләһен өсөн мөмкинлек булдырыу тураһында һөйләштек.\nШулай уҡ республика мәктәптәре уҡытыусыларының квалификацияһын камиллаштырыу, эштәрендә Мәскәү дәүләт университетында әҙерләнгән онлайн-курстарҙы файҙаланыу тураһында һөйләшеп килешелде.\nБынан тыш, Рөстәм Хәмитов 2019 йылда Өфөлә Виктор Садовничий етәкләгән Рәсәй Ректорҙар союзы ултырышын үткәрергә тәҡдим итте.\nТеги: Башҡортостан башлығы, мәғариф, вуздар


Белорет районында юғалған бер төркөм турист табылды\nБөгөн улар яҡындары менән бәйләнешкән сыҡҡан тип хәбәр итә Башҡортостан буйынса Ғәҙәттән тыш хәлдәр министрлығы баш идаралығының матбуғат хеҙмәте.\nСиләбе өлкәһенән Атыш шарлауығына биш автомобилдә сәфәр ҡылған 15 кеше менән бәйләнеш 12 августта өҙөлгәйне. Урында эҙләү ҡотҡарыу операцияһы үткәрелде. Эште төпкөлдә телефон элемтәһе булмауы ҡатмарлаштырҙы. Бәхеткә барыһы ла уңышлы тамамланды. Юғалыусылар иҫән, әле улар Асы ауылы аша Силәбегә юлға сыҡҡан.


Мораҡ ауыл Советы ( Күгәрсен районы) — Башҡорт Википедияһы\nМораҡ ауыл Советы\n9507 кеше (1 ғинуар 2018)\nМораҡ ауыл Советы — Рәсәй Федерацияһы Башҡортостан Республикаһы Күгәрсен районы муниципаль районының муниципаль берәмеге.\n2008 йылда Киров ауыл Советы Мораҡ ауыл Советы составына инә.\nКүгәрсен районы буйынса:\nМораҡ һәм Киров ауыл Советтарын, «Мораҡ» атамаһын һаҡлап һәм административ үҙәген Мораҡ ауылында ҡалдырып, берләштерергә. Киров ауыл Советының Яңы Николаевский,Ҡанаҡас ауылдарын Мораҡ ауыл Советы составына индерергә.\nМораҡ ауыл Советының сиктәрен килтерелгән схематик картаға ярашлы раҫларға.\nИҫәп мәғлүмәттәренән Киров ауыл Советын алып ташларға\n1 Мораҡ ауыл, административ үҙәк ↗8690\n2 Яңы Николаевский ауыл ↗328\n3 Яҡшембәт ауыл ↘190\n4 Яңы Покровка ауыл ↗145\n5 Ҡанаҡас ауыл ↘100\n6 Солтанғол ауыл ↘86\n7 Кузьминовка ауыл ↗83\n8 Ҡортйылға утар ↗40\n9 Васильев утар ↗36\n10 Түбәнге Майҡы ауыл ↘2\n«Башҡортостан Республикаһының иң яҡшы муниципаль берәмеге» конкурсында «Иң яҡшы ауыл биләмәһе» номинацияһында Мораҡ ауыл Советы еңеүсе була.\nhttps://ba.wikipedia.org/w/index.php?title=Мораҡ_ауыл_Советы_(_Күгәрсен_районы)&oldid=1120204 ҡабул ителгән\nБыл бит һуңғы тапҡыр 18:52 31 март 2022 үҙгәртелгән.


30 Октябрь 2017, 18:56\n2004 йылдың 1 сентябренә тиклем Төньяҡ Осетиялағы бәләкәй генә ҡала – Беслан тураһында күпселек Рәсәй халҡы белмәй ҙә ине.\n2004 йылдың 1 сентябренә тиклем Төньяҡ Осетиялағы бәләкәй генә ҡала – Беслан тураһында күпселек Рәсәй халҡы белмәй ҙә ине. Ошо көндән һуң Беслан фажиғәһе Рәсәй тарихына ҡара хәрефтәр менән мәңгелек ҡайғы булып уйылды. Матур күлдәктәрен кейеп, сәстәренә аҡ таҫмалар бәйләп, сәскә гөлләмәләре ҡосаҡлап Белем байрамына килгән балаларҙы чечен боевиктары аманатлыҡҡа ала. Был ҡурҡыныс ваҡиғаларҙан һуң 13 йыл уҙһа ла, бөгөн дә террорсылар ҡылған вәхшилекте мәңгеләштергән фотоларға тыныс ҡына ҡарауы мөмкин түгел.\n1 сентябрҙә Яныш ауыл китапханаһында балалар өсөн терроризмға ҡаршы көрәшеү буйынса теләктәшлек көнөнә арналған “Фажиғә ҡабатланмаҫҡа тейеш” тигән хәтер сәғәте үтте. Сараны алып барыусы китапханасы Әнисә Вәкилова балаларға Беслан фажиғәһе тураһында һөйләне. Ул йыйылыусыларға мөрәжәғәт итеп, терроризмдың ниндәй ҡурҡыныс һүҙ икәнлеген билдә-ләне:\n– Терроризм – ҡурҡыу, һәләкәт, бер ғәйебе булмаған ҡарттарҙың, ҡатын-ҡыҙҙарҙың, балаларҙың үлеме. Террорсылар бандалары күберәк була бара. Бергә тупланып ҡына беҙ был яуызлыҡты еңә аласаҡбыҙ. Террорсылар ҡанһыҙ һәм рәхимһеҙ, беҙҙең уяулығыбыҙ ғына ҡурҡыныс ваҡиғаларҙың ҡабатланыуына юл ҡуймаясаҡ. Шуға яҡындарыбыҙҙы һәм туғандарыбыҙҙы, үҙебеҙҙе ҡур-ҡыныстан һаҡлар өсөн тирә-яҡтағы кешеләргә иғтибарлы булырға, хәүеф янаған, йәки шик тыуған осраҡта кисекмәҫ-тән хоҡуҡ һаҡлау органдарына мөрәжәғәт итергә кәрәк. Төньяҡ Осетиялағы ҡурҡыныс һәләкәт күп балаларҙың ғүмерен өҙҙө, улар менән бергә уҡытыусылар ҙа ҡорбан булды. Бесландағы зыярат Фәрештәләр ҡаласығы тип йөрөтөлә.\nОшо йолаға ярашлы, сарала ҡатнашыусылар иҫкә алыу шәмдәрен ҡабыҙҙы. Һуғыштар-ҙа һәм террористик акттар ваҡытында һәләк булғандарҙы бер минутҡа тын ҡалып иҫкә алдылар.\nҺуңынан балаларға “Терроризмды профилактикалау” тигән буклеттар таратылды.\nЫсынлап та был көндәрҙе оноторлоҡ түгел. Сараның да маҡсаты – балаларҙа илһөйәрлек тәрбиәләү ине. Тыныс булһын илебеҙ. Һәр килгән аяҙ көнгә шатланып йәшәйек.


Республиканың баш ҡалаһында эйәһеҙ йәнлектәр өсөн приют төҙөү күҙаллана // Йәмғиәт | новости башинформ.рф\nРеспубликаның баш ҡалаһында эйәһеҙ йәнлектәр өсөн приют төҙөү күҙаллана\n12:49, 7 ноября 2017 Йәмғиәт\nРеспубликаның баш ҡалаһында эйәһеҙ йәнлектәр өсөн приют төҙөү күҙаллана Фото: Олег Яровиков\nБашҡортостандың баш ҡалаһында бер үк ваҡытта 200 бесәйгә һәм 500 эткә иҫәпләнгән эйәһеҙ йәнлектәр өсөн приют төҙөү күҙаллана. Биләмәлә уларҙы йөрөтөү өсөн майҙансыҡ ҡаралған.\nТейешле проект әле дәүләт экспертизаһында һәм финанслау мәсьәләләре хәл ителгәс төҙөлөш-монтаж эштәрен башҡарыу өсөн һатыуға ҡуйыла.\nПроекттың хаҡы 120-130 миллион һум тәшкил итә.\nБөгөн мэрияла оператив кәңәшмәлә билдәләүҙәренсә, был 240 урынлыҡ балалар баҡсаһы хаҡынан ҡиммәтерәк, әммә хужаһыҙ хайуандарҙы тотоу өсөн приют та мөһим.\n«Ләкин беҙ шуға табан барабыҙ, сөнки бындай проект — йәнлектәргә гуманлы мөнәсәбәт билдәһе ул. Әле урамдарҙа күпме ҡарауһыҙ яҡшы тоҡомло йәнлектәр йөрөй. Йәмғиәтебеҙ өлкәнәйергә тейеш. Өйҙә бесәй йәки эт тотор алдынан 10 тапҡыр уйларға кәрәк, — тип иҫәпләйҙәр мэрияла. — Элек ҡала урамдарында яҡшы тоҡомло хайуандар һирәк күренә ине. Хәҙер, ҡыҙғанысҡа ҡаршы, улай түгел».\nЙәнлектәрҙе яҡлаусыларҙың рәсми булмаған мәғлүмәттәренә ярашлы, бөгөнгө эйәһеҙ хайуандарҙың 80 проценттан ашыуы ҡасандыр йортта йәшәгән һәм үҙенең хужаһы булған.\nТеги: проекттар, эйәһеҙ йәнлектәр, йәнлектәр өсөн приют


Драматург Мирхәйҙәр Фәйзиҙең тыуыуына — 130 йыл — Официальный сайт Районного муниципального бюджетного учреждения культуры "Баймакская межпоселенческая центральная библиотека" муниципального района Баймакский район Республики Башкортостан\nДраматург Мирхәйҙәр Фәйзиҙең тыуыуына — 130 йыл\nДраматургтан рухи мираҫ\nҠазан ҡалаһында сыҡҡан “Сәхнә” һәм “Беҙҙең мираҫ” (“Безнең мирас”) журналдарында билдәле драматург, шағир, композитор Мирхәйҙәр Фәйзи тураһында мәҡәләләр, һирәкләп булһа ла, донъя күреп тора. Был журналдар берәр данала Юлыҡ ауылы китапханаһына бүләк итеп ебәрелеүе – оло иғтибарға һәм ихтирамға лайыҡ. Күптән түгел ебәрелгән һандарҙа ла бик ҡыҙыҡлы мәғлүмәттәр бирелгән. Ҡыҙыҡһыныусан уҡыусыларҙы уларҙың бер нисәүһе менән таныштырырға уйлайбыҙ.\nИң элек журналдар тураһында бер нисә һүҙ. “Сәхнә” журналы 2002 йылдан Татарстан Республикаһы Матбуғат һәм массакүләм коммуникациялар агентлығы ярҙамында Ҡазан ҡалаһында нәшер ителә. Баш мөхәррире – Зиннур Хөснияр.\n“Беҙҙең мираҫ” (“Безнең мирас”) фәнни-популяр, әҙәби-нәфис һәм документаль журнал 1991 йылдың апреленән алып “Мираҫ”, 2012 йылдың майынан “Ысын мираҫ”, 2014 йылдың майынан әлеге исеме менән сыға башлай. Баш мөхәррире – Лемон Леронов. Нескә күңелле, моңло, шиғри йәнле, ике тиҫтәгә яҡын пьеса, шиғырҙар, поэмаклар, йырҙар, нәҫерҙәр һәм хикәйәләр авторы, драматург, тәнҡитсе Мирхәйҙәр Фәйзиҙең тыуыуына быйыл октябрь айында 130 йыл туласаҡ. Мәғлүм булыуынса, Ырымбур губернаһы Орск өйәҙенең Күкшел утары егете Граждандар һуғышы йылдарында Юлыҡ ауылына күсеп килә. Ауыл халҡы араһында драма түңәрәктәрендә спектаклдәр ҡуйыу менән шөғөлләнә, әҙәби һәм күңел асыу кисәләре ойоштора, китапханала эшләй. Бында ул мәңгелек әҫәрен — «Ғәлиәбаныу» пьесаһын ижад итә. Ошо төбәктәге комсомол йәштәренең тормошон сағылдырған «Ҡыҙыл йондоҙ» пьесаһын тамамлай. 1920-1924 йылдар – М.Фәйзиҙең әҙәби әүҙемлегенең иң һөҙөмтәле йылдары. “Аҫылйәр” (1918 — 1920), “«Аҡ ҡалфаҡ» (1922-1923), “Аҙашҡан күңел” (1922 — 1923), “Кәкре ҡайын”, “Коммунаға” (1924) бер шаршаулы агитпьесалар ижад итә.\n1922 йылда Темәс ауылына күсә һәм «Ҡыҙыл Урал» газетаһының редколлегия ағзаһы булып эшләй, урындағы театрға етәкселек итә, әҙәби түңәрәк ойоштора. Китапханала эшләү уның күп көсөн ала: “Китапханала эш күп. Ныҡ эшләйем. Аырыйым. Урынымдан сығырға теләп заявление биргән инем, райком үҙе, Ҡырымға ебәреп ял иттерергә булып, ҡалдырҙы. Бер ҙә әҙиплек эшемде алып бара алмау ваҡыт-ваҡыт эсемде бошора. Бөтөнләй урында хеҙмәтте ташлаһам, ҡәләм хаҡы менән генә яҡшы тороп булмаҫ, хеҙмәт итһәң, яҙырлыҡ көс ҡалмай. Нишләргә инде?” – тип яҙа көндәлектәрендә.\nКөндәлектә әйтелгәнсә, уға Ҡырымға юллама бирелә. Мәскәү аша барғанға күрә, Мирхәйҙәр Фәйзи Ҡыҙыл майҙанда була, Мавзолейҙа В.И.Ленинды күреп, ғорурланыу тойғолары кисерә. Ҡара диңгеҙ, Ҡырымдың шифалы һауаһы уны терелтеп, йәненә көс бирә.\nТиҙҙән яҙыусы Өфөгә саҡырыла һәм Башҡорт дәүләт театрының даими драматургы итеп билдәләнә. Ғүмеренең һуңғы көндәрен — 1925—1928 йылдарҙа — Мирхәйҙәр Фәйзи Баймаҡ ҡалаһында йәшәй. Әҙип 1928 йылдың 9 июлендә вафат була. Драматургтың ҡәбере әлеге “Баймаҡ ҡойоу-механика заводы” биҫтәһендәге паркта урынлашҡан, ҡаланың зыялылары уны йыл да тәрбиәләп тора.\nЮлыҡ ауылының 1994 йылда төҙөлгән яңы мәктәбе 1997 йылдан Мирхәйҙәр Фәйзи исемен йөрөтә. Яҡшы уҡыған, йәмәғәт эштәрендә әүҙем ҡатнашҡан уҡыусыларға Мирхәйҙәр Фәйзи премияһы тапшырыла. Баймаҡ ҡалаһындағы Баймаҡ мәғлүмәт үҙәге бинаһы ҡаршыһында М.Фәйзигә берҙән-бер бюст ҡуйылған.\n“Сәхнә” журналының 2019 йылдың 6-сы һанында Диләрә Мөхәммәдйәрова “Драматург & композитор” исемле мәҡәләһендә Мирхәйҙәр Фәйзиҙең драматург ҡына түгел, музыкаль белеме булмауға ҡарамаҫтан, композитор ҙа булыуын раҫлай. “Татар мәҙәниәтенә ҙур өлөш индерә. Әммә, пролетар сығышлы булмауы арҡаһында, эҙәрлекләүҙәргә лә дусар була. Мирхәйҙәр Фәйзи мандолинала, гармунда һәм ҡурайҙа уйнай, матур йырлай ҙа, татар халыҡ йырҙары уны рухландырҙы, халыҡ ауыҙ ижадын йыя һәм яҙа. Тик, нотаны белмәүе арҡаһында ғына, композитор булараҡ беҙгә билдәле түгел. “Ауылда байрам”, “Аҫылйәр”, “Аҡ ҡалфаҡ”, “Ғәлиәбаныу” музыкаль драмалары яҙған.\n”Ғәлиәбаныу” беҙҙе әле лә һөйөндөрә. Йыры инде йөҙ йыл яңғырай. М.Фәйзи үҙенә оҡшаған халыҡ көйөн ишетә һәм әлеге йыр яңғыраясаҡ спектаклде булдырыу идеяһы менән янып йөрөй башлай. Хикәйәләү менән бергә үрелеп барасаҡ, спектаклдең айырылғыһыҙ өлөшө буласаҡ йыр. Ул пьесаны үҙенән башҡа күҙ алдына ла килтереп булмай торған драма лейтмотивына әүерелдерҙе. Бында көйҙөң булыуы бик мөһим, уға ҙур эмоционаллек һәм сюжет бирелеше йөкләнгән. Геройҙарҙың йырҙары ауаздаш, тигеҙ, сюжет нигеҙен тыуҙыра. Бындай шедеврҙы композитор төҙөмәгән тип, йә, кем әйтә ала? М.Фәйзи – композитор ғына түгел, ул бик талантлы композитор!\n“Аҡ ҡалфаҡ” музыкаль драмаһы йырҙарға, матур көйҙәргә бай. Уны М.Фәйзи үҙе булдырған. Барлыҡ йырҙарҙың текстары пьесала һүрәтләнгән… Мирхәйҙәргә нота грамотаһының нисек етмәүен күҙ алдына килтерә алам. Тик был уға өс иҫ киткес матур музыкаль драма яҙырға ҡамасауламай”, — тип яҙа Диләрә ханым. Уның тағы бер үҙенсәлекле иҫтәлеген дә мәҡәләнең төп бағанаһы, тиергә була.\n“Беҙҙең ғаиләлә Мирхәйҙәр абыйҙың һеңлекәштәренә бағышланған йырын хәтерләйҙәр. Йыр “Сөмбөл” тип атала һәр һәр куплет бер туғанына бағышлана: Сәсәк, Иркә, Дилбәр (Гәүһәр генә тыуырға өлгөрмәй ҡала, М.Фәйзи вафат була). Әммә туғандары бергә йыйылып әлеге йырҙы башҡарғанда, бер исемде Гәүһәр исеменә үҙгәртеп йырлайҙар ине. 1927 йылда композитор Александр Ключарев Сөмбөлдөң ҡустыһы Рәфҡәттән “Сөмбөл” йырын һорап алып яҙҙыра… Р.Яхин “Сөмбөл” йырын фортепиано өсөн ҡуйҙы, Сара Садыҡова ла уға үҙенән өлөш индерҙе. Унда хатта уның авторлығы ла күрһәтелгән. Әммә был йырҙың авторы бер генә һәм ул – Мирхәйҙәр Фәйзи”, — тип ҡыйыу рәүештә раҫлай Диләрә Мөхәммәдйәрова “Сәхнә” журналында.\n“Беҙҙең мираҫ” (“Безнең мирас”) фәнни-популяр, әҙәби-нәфис һәм документаль журналдың 2020 йылғы һандарында Мирхәйҙәр Фәйзиҙең көндәлектәре баҫылған. Шуларҙан өҙөктәр менән һеҙҙе лә таныштырғыбыҙ килә. Тексты баҫмаға Рәйсә Шәрәфиева әҙерләгән.\n“Беҙҙең мираҫ” (“Безнең мирас”), 2020 йылдың 4-се һаны.\nМирхәйдәр Фәйзи: “Никах сәғәттәре һуҡмай бит!”\n1922 йыл, март. Темәс.\n1-ендә Темәскә етеп, Садиҡ Чанышев фатирына төштөм. Хәйерле, етеш урындар булһын! Темәстә туҡлыҡ, туғанлыҡ, дуҫлыҡ, йәмлелек ҡаршыланы үҙемде. Тән һәм йән аҙығы менән һуғарылдым. Йәштәрҙең репетицияһы рухи яҡ менән дә өлөшһөҙ түгеллегенән һөйөнөс алдым. Йән тыныслап, Садиҡ менән һөйләшә-һөйләшә йоҡлап киттек.\n2-һендә Садиҡ ҡунаҡ итә. Күмәс мул, аҡ май бар, сәй шәкәрле – бына ниндәй бәхет бында! Мин, Орск яғындағы ас хәлемдән сығып, ошо бәхеткә килеп ирештемме ни? Дауамлы бәхеттәр булһын инде! Күп кешеләр менән күрештем. Күргән береһе: “Үлгән тип ҡайғырған инек”, — тиҙәр. Ҡыуанып, күңелләнеп йөрөйөм. Был бәхет дауамлы, хәйерле булһын инде, тип теләй-теләй йөрөйөм. Илтифат, хөрмәт араһында тирбәләм. Шөкөр!\n9-ында иртә сәйгә, майын мул тотоп, белен бешереп бирҙеләр. Бик һәйбәт булды.\nТипографияға инеп, гәзиттә баҫыла торған шиғырымдың корректураһын ҡараным. “Йәш өмөттәр”ҙе хәрефкә теҙеүсе йәш өмөт, ләкин хәреф кассалары араһында һаулығын юғалтыусы Ибраһим Әғзәмовҡа дуҫтарса киҫәтеү яһаным.\n21-ендә репетиция яһаныҡ. Темәс йәштәре араһында йәнемә йәмдәр биреүсе хеҙмәтемде дауам иттерәм. Артист та түгелмен, режиссерлыҡта көс юҡ… Ләкин сәхнә эштәре менән маташмай, драматурглыҡты ғына алға ебәрә алһам икән. Мине ысынлап рухландырыусы шул ғына!\n23-өндә спектакль яҡшы сыҡты. “Ярты алма”лағы үлемде бәғзе бер борсолоуҙар арҡаһында хөртөрәк сығарҙым. Шулай ҙа икенсе картина бик матур булды, буғай. “Әмәти улы Мәмәти” һәм “Чүчпәрә туташ”та Мәмәти роле менән алҡыш ҡаҙандым. Өҙлөкһөҙ көлкө аҫтында уйнап, пәрҙә төшкәс, ике рәт сәхнәгә сығарҙылар. Ҡулда күтәреп йөрөттөләр. Автор һәм артист өсөн күңелле эш. Сәхнә артына инеп, “суҡындырып сығарҙың” кеүек иң самимиларын да ишетергә тура килде. Садиҡҡа инеп ҡундым. Оҙаҡ һөйләшеп яттыҡ.\n1922 йыл, апрель. Темәс.\nКис Вәкил, Кәмилә Зәйнелғәбитдиноваларҙы, Хәмзә, Гөлъямал, Ҡөҙрәт Батыршиндарҙы, Шәриф Ҡорбанғәлиев, Мәрҙән Яушев, Хәсән Хәлиуллиндарҙы, Ғәйфулла менән Әсмә ханымды ҡунаҡҡа саҡырҙым. Хәлүә бешертеп һыйланым, малай! Күңелле булды. Яуш гармун уйнаны, йырҙар, бейеүҙәр, флирт, почталар, башҡа уйындар булды.\nНисек сығыр инде уйындар? Бындай халыҡ араһында эш итеү еңел түгел! Йөрәк түҙмәй бит, дәрт сыҙатмай…\nЮлыҡ Хәсән миндә ҡунды. Күп һөйләштек. Ай, меҫкен Мәүлетдин Ғаширов астан үлгән, ти. Ни ҡәҙәр ҡыҙғандым, ни ҡәҙәр үкендем. Шундай асыҡҡан дуҫтарға бер һыныҡ икмәк менән булһа ла ярҙам итеп ҡыуандыра алмау менән ниндәй бәхетһеҙ мин!..\nШәрәф Биктин уғрылыҡта тотолған, ти. Советҡа саҡырып, бынан һуң энә урлаһа ла, туҡмап үлтереләсәген әйткәндәр, ти. Ах, бәдбәхет аслыҡ! Һәләк иттең әҙәм балаһын! 19 йәшлек кенә йәмле Мәүлетдиндәр асҡа үлеп китә, 18 йәшлек кенә матур, рухлы, шаян күңелле, гөлдәй янып, йәшендәй йәшнәп торған Шәрәф кеүек егеттәр, йән һаҡлар өсөн, уғрылыҡҡа йәбешә. Тамам аптыраған халыҡ был “гонаһһыҙ ғәйеплеләр”ҙе туҡмап үлтерә…\n…Мин Юлыҡтан киткәндә: “Һин барында күңелле ине, һин киткәс, нишләрбеҙ?” – тип йырлап, күңеленең хөрмәтен белдерә белгән йәмле Мәүлетдин үлде. Йылы һүҙҙәре менән мине ҡыуандыра торған Шәрәф уғрылыҡта ғәйепле…\nБүлермен, бергәләрмен мин һинең ҡайғы үә аһыңды.\nҺиңә дошманлыҡ итмәм мин, алып күҙгә гонаһыңды!\n15-ендә “Ҡыҙыл Урал”дың редколлегия ағзаһы булыуым хаҡында рәсми яҙыу алдым.\n“Беҙҙең мираҫ” (“Безнең мирас”), 2020 йылдың 6-сы һаны.\nМирхәйдәр Фәйзи: “Күңелем гүйә ожмахҡа керҙе”\n1922, июнь. Йәйләү.\nХужабыҙ Исмәғил ағай асыҡ, күңелле, фекерле генә бер кеше. Ул беҙҙе борсомай. Ҡарт булһа ла, динле булһа ла, суфыйланған булып, кәйефте ебәрмәй.\n… Исеме әле билгеле булмаған бер пьеса яҙа башланым (автор ҡулынан ҡыҙыл ҡара менән өҫтәлгән – “Аҙашҡан күңел”, 1926). Хәҙерге планым менән дүрт шаршау, биш картинала булырға тейеш. Хәйерле эш булһын!\n“Беҙҙең мираҫ” (“Безнең мирас”), 2020 йылдың 11-се һаны.\nМирхәйдәр Фәйзи: “Эй, Хоҙайым, тәнгә сихәт, һаулыҡ бир!”\nӨфө, 1923, март.\n3-өндә Ҡазанда сыҡҡан “Ҡыҙыл Шәреҡ йәштәре”н һатып алдым. Минең “Тәбиғәт серҙәре”м баҫылған. Бик нәфис, бай, матур итеп сығаралар журналдарын. Маладис!\nКис Ислам менән театрға барҙыҡ. “Керәшен” ҡуйылды. Зөбәйҙә туташ, Мәрфуға ханым, Ҡушай Ғабдрахмановтар менән йөрөнөм.\n6-һында яҙыуымды туҡтаттым. Бер аҙ ял итеп ҡарарға уйланым. Гел күкрәк ауыртып борсой бит, ләғнәт. Ашау яғын да тәрбиәле итәһе ине лә, аҡса юҡ.\n7-һендә “Урыл һыуы буйында”мды Акадцентрға кертеп, Сәғит Сүнчәләйгә ҡалдырҙым. Д.Юлтыйға уҡып китергә ҡушты. Алар үткәрһә, Башкнигаға тағы бер теләнеп ҡарарға тормошом мәжбүр итә.\nКис театрға барҙыҡ. “Бәхет эҙләүселәр” менән “Артист” ҡуйылды. Ҡасим Хәбиров менән күберәк йөрөнөм.\n8 март. Һаулыҡ юғыраҡ, малай. Теләгәнсә тәрбиәләнергә аҡсаһыҙлыҡ ирек бирмәй, суҡынған. Ысынлап та, күмәскә лә аҡсам ҡалмай бара. Килер урыны күренмәй. Нисек була һуң инде ул? Һаулыҡты һаҡлап ҡалаһы ине бит.\n15-ендә. Башкнига пьесамды баҫтырырға булған. Бөгөн барып договор яҙыштым. Алты ай эсендә баҫтыра, бер миллиард һум гонорарҙың яртыһын хәҙер, яртыһын бер айҙан бирә. Шулай килештек. 500 миллион һум алып сыҡтым. Һаулыҡта хәйерен күреү насип, ҡыуаныслы табыш булһын! “Ғәлиәбаныу”ҙан һуң яҙылған “Урал һыуы буйында”мдың һатылышы ла уның менән рәттән килде. Баҫылып сығыуын һаулыҡта күрәм инде!\nБыл турала Мирсәйет Сафиндың ҙур ярҙамы тейҙе. Аҡсам бөткән генә ине, уның булышлығы менән аҡса ялғанып китте, шөкөр!\n19-ында Тәүфиҡ менән урамдарҙа йөрөп, яҙғы яғымлы еңел хәбәрҙәр һөйләшеп, унан Художественный музейға индек. Өфөнөң иң матур йортондағы был музей, ысынлап та, художественный, унда матур, һөйкөмлө, нәфис әйберҙәр күп, күңелле. Бер сәғәттәй йөрөп, өҫтән генә ҡарап сыҡтыҡ. Күҙ матурлыҡтарға ярлыраҡ ҡалған саҡтарҙа унда инеп байрам итеп сығырға ярай.\n24-ендә, тәүәкәлләп, туберкулез диспансерына барҙым. Номер алып бер бүлмәгә инеп сират көттөм. Гел йүткерә торған ябыҡ кешеләр ултыра. Сәғит Рәмиев та шуға эләгеп ҡалған икән. Доктор ауырыуын таныған. Көслө йүткерә, ныҡ ябыҡҡан. “Бәхетһеҙ кәсепкә тотонғанбыҙ, толчокчы булырға ҡалған икән”, — ти.\nНомер буйынса бер бүлмәгә саҡырып индереп тикшерҙеләр. Врач: “Туберкулез, чахотка юҡ”, — тине. Уф, тип тын алып ебәрҙем. Ҡыуанып сыҡтым. Чахотка түгеллегенә ҡәнәғәтләнеп, рухландым. Башҡа ауырыуҙарым да етди булһа ла, чахотка тағы ла ҡурҡыта шул, ҡәһәр. Хәйерле сәләмәтләнеүҙәр насип булһын!\nӨфө, 1923, апрель.\n5-ендә обком-рескомға барҙым. Ҡушай, Ғ.Ғабдрахманов, Д.Юлтый, Әхмәт Хәбиби, Әсғәт Айдаровтарҙы күрҙем. Әллә ниндәй, дингә ғаршы яҙмалар һорайҙар, комсомол гәзитенә бер антирелигиозный пьса яҙып бирергә ҡуша. Ныҡ бәйләнеп ҡалдылар. Ай, һау булып, емерттереп эшләһәң икән!..\nНи тиклем ауырлыҡтар күреп, рәхимһеҙ ауырыу арҡаһында ижади пландарының сикләнеүе Мирхәйҙәр Фәйзигә йөҙөп йөрөп ижад итергә мөмкинлек бирмәһә лә, әҙип драматургияны үҫтереүгә, яңы сәнғәти алымдар менән байытыуға тос өлөш индерҙе.\nТатарсанан башҡортсаға Айгөл Иҙелбаева тәржемәләне.


Башҡортостанда янғынды иҫкәртеүсе приборҙар 336 кешенең ғүмерен ҡотҡарған | ГТРК «Башкортостан» — Новости Уфы и РБ\n26 декабря 2019 — 13:32 ГТРК «Башкортостан»\nУны бушлай урынлаштырыу башланғысын ҡайһы бер райондар әүҙем күтәреп алды. Ә көҙҙән бындай ярҙам пенсионерҙарға ла күрһәтелә. Ҡариҙел районында 18 йәшкә тиклемге балалары булған бөтә ғаиләләр ҙә янғын иҫкәртеү ҡоролмаларын алған. Был эште атҡарып сыҡҡан әле республикалағы берҙән-бер муниципалитет. Рәлиә Сәхибгәрәева дауам итә.\nҒаилә башлығы Ринат Сәйфуллин муниципалитет биргән янғын иҫкәртеү ҡоролмаһын урынлаштыра. Улар барыһына ла бушлай таратыла. Бындай хәүефһеҙлек сараһы бик мөһим, ти Сәйфуллиндар. Ҡариҙел районында 18 йәшкә тиклемге балалары булған 2 мең ярым ғаилә янғын иҫкәртеү ҡоролмаһын алған. Ағас йорттар күп булғас, ут сығыу хәүефе ҙур, ти Яңы Йәнсәйет ауылында йәшәүселәр. Әле хакимиәт граждандарҙың башҡа ҡатламдарына ла иҫкәртеүсе ҡоролманы бушлай таратыу мөмкинлектәрен өйрәнә. Исемлектә хаҡлы ялдағылар һәм яңғыҙ йәшәгәндәр. Быға тиклем республика башлығы Радий Хәбиров социаль сәлтәрҙәге сәхифәһендә тап оло йәштәге кешеләр хәүеф зонаһына инә, тип билдәләгәйне.\nЯнғын сығыуын иҫкәртеүҙә был ҡоролма иң һөҙөмтәле ысул. Бер ай элек Ағиҙел ҡалаһындағы биш ҡатлы йортта йәшәүселәр тап ошо прибор ярҙамында төтөн сығыуы тураһында белеп ҡала. Ҡотҡарыусылар 30 кешене эвакуациялай. Һөҙөмтәлә, янғын ҡазаһыҙ тамамлана. Һуңғы өс йылда иһә иҫкәртеү ҡоролмалары 330 кешене аяныслы хәлдәрҙән ҡотҡарған. Шуларҙың 131-е балалар.


Фатир ямғырҙан зыян күргән: кем ғәйепле? | ГТРК «Башкортостан» — Новости Уфы и РБ\n12 июля 2019 — 17:10 Алсу Суфиянова\nШаҡша биҫтәһендәге күп ҡатлы йорттарҙың береһендә капиталь төҙөкөләндереү эштәре барышында бер нисә фатир ямғырҙан зыян күргән. Йортта йәшәүселәр бындай хилафлыҡ төбәк операторының эште контролдә тотмауы арҡаһында барлыҡҡа килә, тип иҫәпләй. Оҙаҡ көтөп алған капиталь ремонт ҡатмарлы булып сыға. Элемтә урамында бер кәсер беренсе йортта йәшәүселәр төҙөлөш эштәренең тейешенсә күҙәтеүгә алынмауына зарлана. Йорт советы рәйесе билдәләүенсә, эштәр оҙаҡ, етмәһә сифатһыҙ башҡарыла. Был йортта 18 йыл ремонт эштәре булмаған.\nРеспублика программаһы буйынса подъездарҙы төҙөкләндерер алдынан тәүҙә йорттоң ҡыйығын алмаштыра башлағандар. Ҡыйыҡты һүтеп алғандар, әммә ямғырҙарға тиклем ябып өлгөрмәгәндәр. Йорт ҡыйығы махсус заманса гидроизоляция менән ябылған. Был яңы материал һыу үткәрмәй. Шулай ҙа ямғырҙар ваҡытында яңы түшәм көслө елдән асылып бер нисә фатир зыян күргән. Төнө буйы үҙемде ямғыр аҫтында ятҡан кеүек тойҙом, ти йорттоң 4-се ҡатында йәшәүсе Александр Комаров. Стеналар еүешләнеп, обойҙары аҡтарыла башлаған. Люстраны алып, түбә түшәменән бер нисә биҙрә һыу ағыҙырға тура килгән. Күрше фатирҙағы ҡатын да ошо уҡ хәлгә тарыған. Подрядсы ойошма зыянды ҡапларға вәғәҙәләй. Эшселәр бәләне һауа торошоноң үҙгәреүсәнлегенә бәйләй. Һауа торошон да, әлбиттә, алдан күҙалларға мөмкин.\nШуға ла йортта йәшәүселәр подрядсы ойошманан эштәрҙе сифатлы башҡарыуҙарын һәм хәүефһеҙлек ҡағиҙәләрен теүәл үтәүҙе талап итә. Бында төҙөлөш эштәрен 1 октябргә тиклем тамамлау ҡарала. Сипайлово биҫтәһендә лә подъездар төҙөкләндереү барышы контрольгә алынды. Торлаҡ һәм төҙөлөш өлкәһен күҙәтеү буйынса дәүләт комитеты Республика башлығының эксперт-контроль идаралығы менән берлектә комиссия ойоштороп ремонт барған тиҫтә йортта рейд үткәрҙе. Бында ла буяу-ағартыу, коммуникациялар төҙөклөгөн тәьмин итеү йәһәтенән башҡаралғын эштәр талаптарҙың үтәлмәүен күрһәтә.\nБыйыл Сипайлово биҫтәһендә йәмғеһе 51 йортта, 137 подъезд төҙөкләндереү бурысы тора. Ремонт тамамлау осоро тип йылдың өсөнсө-дүртенсе кварталы билдәләнгән. Башҡортостанда күп ҡатлы йорттарҙың подъездарын яңыртыу, ремонтлау республика хөкүмәтендә үткән оператив кәңәшмәлә лә ҡаралғайны. Радий Хәбиров был йәһәттән төбәк операторы эше менән тулыһынса ҡәнәғәт булмауын белдерҙе.


1xBet яҙылған, ҡотлау өсөн бонустар ала 130 € беҙҙең аша купонды кодты BETMAX. Белеү, һөйләм нисек ҡулланыуын ентекле етәкселеге беҙҙе сәләмләп букмекер. Иғтибар, бельгия уйынсыһына тыйыла 1xbet ҡотлау өсөн бонус, рөхсәт ставкаһы бельгия.\nНаслаждайся бонус менән ҡотланы 130 промой менән евро-код 1xBet\nҺуң булып теркәлгән 1XBet, һеҙ буласак бонус алырға мөмкин. 100% беренсе депозит тиклем һеҙ’ 130 евро! Был талап, бер евроң булһын һеҙгә лә индерер инем., бонустар, һеҙ беренсе депозит иҫәбенә индереү һәм бөтә кәрәкле мәғлүмәттәр индерелгәндән һуң, тултырыу.\nБонус өсөн һеҙгә уйланып алыр мөмкин булған максималь 130 евро, һәр хәл ҡабатланырға тейеш буласак бонус 5 ставка тапҡыр ҡатнаш менән, һәр хәл индерелде 3 юғары коэффициенты йәки шул уҡ ваҡиғалар менән сағыштырғанда, 1,40. Башҡа һүҙ, il ' s’d. agit’un obstacle.\nСағыштырыу өсөн, betFirst сәләмләне күләмендә бонус, бельгия баҙарҙа конкурентлыҡҡа береһе булып 1xbet, ике тапҡыр ғына һаҡлап ҡалырға мөмкин булыр 1,40 алып ташлар алдынан. Шулай уҡ беҙҙең менән таныштырҙы промой-код BetFirst, әгәр һеҙ был етештереүселәрҙе ауыҙ тел Book.\nБашҡа акциялар 1xBet 2019: түбәһе тәҡдимен ҡушылығыҙ казино\nБына ҡайһы бер акциялар, тәҡдим 1xBet:\n“Vendredi chanceux”: үҙ аҡсаһы иҫәбенә индереү йома, ял көндәрен хәтеренә үҙе яһарға ставка, һәм 1XBet, бонустар ала башлаған. 130 евро!\nSerie A Challenge: Ә итальян серияһы һөйөүселәр әгәр һеҙ тораһы, 1Maserati Quattroporte XBet уйын тәҡдим ' S, qu ainsi’un Pro et smartphone un MacBook. Һеҙ был тиклем өсөн, максималь мәрәйҙәр һанын йыйған һәм бөтә миҙгел дауамында мөмкин тиклем йышыраҡ булһа, грааль өсөн дәғүә итә!\nDans cette partie de la “promotion”, 1бельгия баҙарҙа конкурентлыҡҡа уҙып туранан-тура үҙ ҡарашын xBet, һәм нисек Stanleybet, был ҡатнаш килеменең ставкаһы арта тигәнде аңлата., ләкин бер ниндәй ҙә проблема тыуҙырмай.\nМөмкинлектәре, 1xBet paris, акцияла юғары һәм түләү ысулы\n2был ыңғай тәьҫораттар аҙағында беҙ яҡшы анализ биреү xBet. Бонусный шарттары күпкә асыҡ, конкуренттарға ҡарағанда, Stanleybet кеүек. Был һөйләшеү, һеҙ бик үткер үҙ ставкаһы бар, әгәр теләһәң, һеҙ үҙегеҙҙең бөтә төшөрөү өсөн бонустар ала, шарттарҙы иҫәпкә, отошло ла, башта телгә алынған ҡарағанда, ул …\nОнлайн режимында контакт-операторға шылтыратырға йәки чат, һеҙ бик оло номерығыҙҙы ҡалдырығыҙ. Иң күп түләү ысулын һезгә телем, сөнки ул, һис шикһеҙ, 1XBet актив береһе булып тора.. Был сайтта өҫтәрәк ҡушыла технологиялар крайы а.: һеҙ хатта аласыз түләгән криптовалюта!\nЭргономик аспекттарының береһе, күрәһең, эшләй, әммә был проблеманы беҙ тиҙ арала өҫтәл компьютерҙары һәм кеҫә телефоны менән осрашыу хәлендәге системалар, пользовательский тәжрибәһе ярайһы тиҙ һәм насар эшләһәң, тип. Был нөктәһе тиҙ арттырыу өсөн, конкурста ҡатнашырға мөмкинлек бар!\nСөнки ҡала өсөн, ул & rsquo;сөнки күп булыуы ғәйепле түгел 1XBet: осрашыу мөмкинлеге ап-асыҡ итеп, сөнки бөтә мөмкинлектәрҙе үҙ эсенә киләһе трансферный ставкаһы яһарға ставка тәҡдим окошка. Бынан тыш, промой-смартфон һәм зиннәтле автомобилдәр менән йәлеп итергә кодты уйынсылары 1xbet.\nТалғын ғына ашыуы табышлы булды һәм булып кеүек шарттары буйынса навигация бонусный сайты, 1XBet, һис шикһеҙ, бельгия баҙары лидерҙарының береһе булыуы мөмкин баҙары операторҙары ставки спорт!


Ғүмере буйына донор\n22 Апрель 2019, 16:05\n20 апрель – Рәсәйҙә Милли донорҙар көнө\nБыл кешеләрҙең яҙмыштары, һөнәрҙәре һәм ҡараштары төрлө, тик бер нәмә берләштерә: улар үҙҙәренең ҡаны менән дауаланыу өсөн кәрәк кешеләр менән уртаҡлашырға әҙер. Донор һүҙенең латин телендәге “donare” – “бүләк итеү” һүҙенән килеп сығыуы осраҡлы түгел. Бик йыш әлеге “бүләк” икенсе бер кешенең ғүмерен һаҡлап ҡала.\nБыл көн хөрмәтенә беҙ Рәсәй-ҙең почетлы доноры – 18 йәшенән башлап 120 тапҡырҙан ашыу ҡан тапшырған Татьяна Худякова хаҡында яҙырға булдыҡ. Татьяна Александровна\nмәктәпте Оло Ыҡтамаҡ ауылында тамамлай, шунан Өфөнөң 2-се медицина училищеһына уҡырға инә. Диплом алғас Өфө ҡалаһында эшкә урынлаша. Нисектер, яҙмыш ҡушыуы булғандыр инде, тыу-ған ауылына отпускыға ҡайт-ҡанда буласаҡ ире менән таныша. Шул саҡтан бирле улар инде 44 йыл бергә, тыуған ауылдарында өй һала, өс бала тәрбиәләп үҫтерә, хәҙер дүрт ейәндәренә һөйөнөп йәшәй. Татьяна Худякова 1974 йылдан алып хаҡлы ялға сыҡҡансы бар ғүмерен медицинаға арнай. Тәүҙә Оло Ыҡтамаҡ үҙәк район дауаханаһының хирургия бүлегендә, шунан дерматовенерология кабинетында шәфҡәт туташы булып эшләй. Һаулыҡ һаҡлау өлкәһе алдындағы хеҙмәттәре, күп йыллыҡ намыҫлы хеҙмәте өсөн РФ Һаулыҡ һаҡлау һәм социаль үҫеш министрлығының почет грамоталары менән бер нисә тапҡыр наградланған. Ауырыу кешеләргә ярҙамды ваҡытында күрһәтеү кәрәклеген ул бик ныҡ аңлай.\n– Башта ҡанды былай ғына тапшырҙым, – ти Татьяна Александровна. – Һуңынан ул минең өсөн ниндәйҙер бер мөһим нәмәгә әйләнде. Бөтә ошо йылдарҙа ҡан тапшырғандан һуң, нисек кенә сәйер тойолмаһын, мин үҙемде ғәҙәттә булмағанса тоям, көс артыуын һәм шатлыҡ кисерәм. Минең менән күп кенә донорҙар килешер, тип уйлайым. Элек, ҡан тапшырыр өсөн беҙгә Өфөнән махсус бригада килә торғайны. Бөтә предприятиелар һәм ойошмалар буйынса хәбәр итәләр һәм, теләгән кеше ҡан тапшыра ала ине, ә теләгәндәр күп булды. Донорҙарға аҙыҡ-түлек һәм ике көн ял тейеш ине. Даими ҡан биреп торған кеше кешеләр ғүмерен ҡотҡарып ҡына ҡалмай, ә үҙенең организмын йәшәртә.\nХәрәкәтсән, һомғол буйлы оло йәштәге ҡатынға ҡарап быға ышанаһың. Пенсияла ул йәшәлгән һәр бер көнөнөң ҡәҙерен белә, бер урында ултырмаҫҡа тырыша, күрше ҡатындар менән бергә скандинавия йөрөшө менән шөғөлләнәләр, аҙна һайын урамдарында шәмбе өмәләре ойошторалар. Шулай уҡ буш ваҡыттарында сигеү менән шөғөлләнә. Ире менән бергә хужалыҡ алып баралар.\nҺүҙен йомғаҡлап, Татьяна Александровна йәштәрҙе үҙ өлгөһөнә эйәрергә өндәне. Ҡан тапшырыу өсөн әллә ни ҡаты йәш сикләүе юҡ, иң мөһиме һаулыҡ етһен: инфекцион сир-ҙәр һәм ҡан баҫымы юғары йәки түбән булмаһын.


35-36(2011) » Страница 5 » "Йәшлек" гәзите\nГазета "Йәшлек" » Облако тегов » 35-36(2011) » Страница 5\n«Милли телдәр юҡҡа сыҡҡан һайын донъя ярлылана»\nНовости / Мәҙәниәт // 10-05-2011, 10:08\nСтуденттарҙың вуз уҡытыусылары рейтингын күрһәткән «PREPOD.ORG» тигән сайты бөгөн бик популяр. Үҙемдең сираттағы геройым – БР Президенты ҡарамағындағы Башҡортостан дәүләт хеҙмәте һәм идара итеү академияһының юридик факультеты деканы, юридик фәндәр кандидаты, доцент Тимур Салауат улы Ҡасимов тураһында ла бында мәғлүмәт бар. Уға өҫтәп, 127 комментарий ҙа теркәлгән. Студенттарҙың күпселеге Тимур Салауат улының дәрестәренең бик ҡыҙыҡлы үтеүен, уны ихтирам итеүҙәрен, яратҡан уҡытыусылары иҫәбендә булыуын билдәләгән.\nКүптәрҙең ихтирамын яулаған шәхес менән яҡынданыраҡ танышырға булдыҡ....\nДуҫ та йәшәйбеҙ, байрамыбыҙ ҙа уртаҡ\nНовости / Мәҙәниәт // 10-05-2011, 10:07\nӨфө районында республикабыҙҙа милләттәр араһындағы дуҫлыҡты нығытыуға арналған «Берҙәм ғаиләлә» тип аталған халыҡ ижады фестиваль-конкурсы дауам итә. Күптән түгел ул Зубов ауыл мәҙәниәт йортонда Нижегородка ауыл клубы бүлексәһе менән берлектә үтте.\nБайрамға әҙерлек бик дәррәү барҙы. Ауылдағы эшләгән һәр ойошма ҡулынан килгән тиклем ярҙам итте. Уҡытыусылар коллективы, Өфө районының 2-се музыка мәктәбе, балалар баҡсаһы, дауалау амбулаторияһы, ауыл хужалығы хеҙмәтсәндәре, хаҡлы ялдағы инәйҙәр, уҡыусылар һәм студенттар дәрестән, эштән һуң клубҡа репетицияға ашыҡты....\nМилләт-ара мөнәсәбәт мәҙәниәтен бишектән тәрбиәләйек\nНовости / Мәҙәниәт // 10-05-2011, 09:52\nМилләт-ара дуҫлыҡ, тыныс һыйышып йәшәү проблемалары үҙенең актуаллеген бер ваҡытта ла юғалтмайҙыр, моғайын. Тик был проблемаларҙың барлығын онотоп киткән саҡта, улар тарих боролоштарында ҡапыл ғына ҡалҡып сыға. Ҡалҡып сыға ла үҙенең хәл ителеүен талап итә. Тарих был мәсьәләнең ҡанһыҙ рәүештә лә, тыныс юлдар менән дә хәл ителеүенә шаһит....\nЕңеү тантанаһы – район-ҡалаларҙа\nРубрикалар / Бөйөк Еңеүгә 71 йыл // 10-05-2011, 09:50\nЕңеү яҙын 200-ҙән ашыу ветеран ҡаршыланы\nМәләүез районында 66-сы Еңеү яҙын 200-ҙән ашыу ветеран ҡаршылай.\nУларҙың иң йәше инде 84-те үткән. Шуға күрә быйыл районда һуғыш ветерандары, тыл хеҙмәтсәндәре, һуғышта һәләк булыусыларҙың ғаиләләре менән йорттарында осрашыуҙар ойоштороуға ҙур иғтибар бирелде. Медицина хеҙмәткәрҙәре һуғыш ветерандары һәм инвалидтарына комплекслы медицина күҙәтеүе үткәрҙе, «Тимур командалары» ветерандарҙың йорт-ихаталарын тәртипкә килтерҙе, киң мәғлүмәт саралары Бөйөк Ватан һуғышында ҡатнашыусыларҙың ҡаһарманлыҡтарына арналған материалдар, телетапшырыуҙар әҙерләне. Белем биреү һәм мәҙәниәт учреждениеларында Бөйөк Еңеүгә арналған саралар үтте. 9 майҙа иһә Мәләүез ҡалаһында Ватанды һаҡлап һәләк булыусыларға арналған мемориал янында театрлаштырылған тамаша һәм байрам концерты үтте....


Иҫке Сибайҙа яңы мәктәп ҡасан булыр?\n10 Сентябрь , 23:15\nРеспублика Башлығы Радий Хәбиров ошо йәһәттән борсолоп мөрәжәғәт иткән ата-әсәгә нимә тип яуап бирҙе?\nБаймаҡ районының Иҫке Сибай ауылында былтыр яңы мәктәп төҙөү эше башланғайны. Был яңылыҡты ауыл халҡы ғына түгел, тотош баймаҡтар ҡыуанып ҡабул ҡабул итте.\nҠыҙғанысҡа ҡаршы, быйыл сафҡа инергә тейешле белем усағы төҙөлөшө туҡталып ҡалды. Балаларын һәр көн иртә менән Сибай ҡалаһына автобуста оҙатҡан ата-әсәлә ризаһыҙлыҡ тыуҙы. Яңы уҡыу йылы алдынан район хакимиәте башлығы Фәнис Әминев улар менән осрашып, мәсьәләгә бер аҙ асыҡлыҡ индергәйне. Әммә тамам түҙемлеге бөткән ата-әсә 8 сентябрҙә республика Башлығы Радий Хәбиров менән "тура бәйләнеш"тә ошо һорау менән мөрәжәғәт итте.\n"Өсөнсө йыл беҙҙең балалар теләһә ҡайҙа уҡый: башланғыс кластар - балалар баҡсаһында, клубта, музыка мәктәбендә. Өлкән кластар көн һайын иртәнге сәғәт 7-лә Сибайға бара. Улар ҡасан туған мәктәбендә уҡыр?" - тип белдерҙеләр.\nРадий Фәрит улы был хәл тураһында хәбәрҙар булыуын әйтте, мәктәп киләһе йылһыҙ төҙөлөп бөтөлмәйәсәк, тине.\n"Эшлекһеҙ подрядсы эләккән. Хәҙер уны алыштырабыҙ. Бөтә төр процедураларҙы үтергә тура киләсәк. Ҡыҙғанысҡа ҡаршы, мөғжизә булыуы мөмкин түгел. Мәктәп 2022 йылдың 1 сентябренә сафҡа инәсәк", - тине Радий Хәбиров.


Өфө уртаһында рөхсәтһеҙ төҙөлөш\nСуд приставтары бөгөн законһыҙ торлаҡ төҙөүсе ойошма эшмәкәрлеген туҡтатты. Кисектереү тураһында суд ҡарары булыуға ҡарамаҫтан, нигеҙ һалыу эштәре дауам иткән. Һөҙөмтәлә төҙөлөш майҙансығына ведомствоның махсус отряды саҡырылды.\nБаш ҡаланың Тихорецкая урамындағы ҡырҡынсы йорт урынында башланған төҙөлөш рөхсәтһеҙ булып сыға. Төҙөлөш компанияһы был урындағы иҫке йортто ла законһыҙ һүткән. Судтың эште туҡтатыу тураһындағы ҡарары ла иңҡар ителә. Эшселәр фундамент һалыуын дауам итә. Шул уҡ ваҡытта ойошма вәкилдәре, бригадирҙар ҙа урында юҡ. Приставтар төҙөлөүселәрҙе эш барған ерҙән ҡыуып сығарып ҡапҡаларҙы бикләп, имзалап китте.\nВладимир Барабаш, Өфө ҡалаһы хакимиәте вәкиле: «Ойошманың төҙөлөш эштәре алып барыуға рөхсәте бөтөнләй юҡ. Суд һалына башланған нигеҙҙе кире күмеү тураһында ҡарар сығарҙы. Ләкин, күреүегеҙсә, эш туҡтамаған. Бөгөн беҙ ҡапҡаларҙы бикләп киттек, әммә иртәгә килеүгә тағы ла ошондай хәл ҡабатланыуы ихтимал. Шуға күрә көн дә килеп тикшереп торасаҡбыҙ».\nТөҙөлөш туҡтатылыуға ҡарамаҫтан, ғәмәлдә булмаған йорттан фатир һатыу дауам итә. Ойошма вәкилдәре документтарҙың барыһы ла тәртиптә булыуын иҫбатлай.\nҠала хакимиәте халыҡты был ойошманан фатир һатып алмаҫҡа саҡыра. Кире осраҡта бындай кешеләр торлаҡ төҙөлөшөндә өлөшләтә ҡатнашып алданыусылар сафын тулыландырасаҡ.


Оло Сухояз ауыл Советы (Мишкә районы) — Башҡорт Википедияһы\nОло Сухояз ауыл Советы (Мишкә районы)\nОло Сухояз ауыл Советы\n1455 кеше (1 ғинуар 2018)\nОло Сухояз ауыл Советы —Башҡортостан Республикаһының Мишкә районындағы муниципаль берәмек.\nАдминистратив үҙәге — Оло Сухояз ауылы.\nОло Сухояз ауыл Советы — Рәсәй Федерацияһы Башҡортостан Республикаһы Мишкә районы муниципаль районының муниципаль берәмеге. «Башҡортостан Республикаһы муниципаль берәмектәренең сиктәре, статусы һәм административ үҙәктәре тураһындағы Законына» ярашлы ауыл биләмәһе статусына эйә.\n1769 ↘1753 ↘1647 ↘1597 ↘1567 ↘1547 ↘1512\n1 Оло Сухояз ауыл, административ үҙәк ↘604\n2 Сосновка ауыл ↘615\n3 Ҡорманай ауыл ↘428\nhttps://ba.wikipedia.org/w/index.php?title=Оло_Сухояз_ауыл_Советы_(Мишкә_районы)&oldid=831335 ҡабул ителгән\nБыл бит һуңғы тапҡыр 09:07 17 сентябрь 2018 үҙгәртелгән.


Иглин районы үҙәгенең спорт-һауыҡтырыу комплексында 2001-2002 йылғы үҫмерҙәр араһында зона ярыштары үтте\nУҡыусыларҙың 18-се спартакиадаһы сиктәрендә уҙған бәйгелә Иглиндарҙан тыш, Архангел, Ауырғазы, Ғафури һәм Ҡырмыҫҡалы райондары спортсылары көс һынашты. Иглин ере бындай ярыштарҙы тәүгә генә ҡабул итмәй. Районда көрәштең төрлө йүнәлештәре әүҙем үҫешә.\nЯрыш һөҙөмтәләре буйынса Иглин командаһы - 1-се, Ауырғазы һәм Ғафури райондары 2-се һәм 3-сө урындар яуланы. Төрлө ауырлыҡ категорияларында Ғафури, Архангел һәм Иглин спортсылары юғары һөҙөмтәләргә иреште. Еңеүселәр спартакиаданың финал ярыштарында ҡатнашыу хоҡуғын яуланы.


15 Сентябрь , 17:56\nЗилә эшенән ҡараңғы төшкәс кенә сыҡты. Августың һалҡынса йомшаҡ елендә, йәйге кистең тыныслығында арҡаһының ауыртыуы нығыраҡ беленә башланы. Ул хатта күкрәк тултырып тын ала алманы. Әммә зарналыуҙан мәғәнә лә, файҙа ла юҡ. Иртәгә барыбер шул уҡ көн көтә: таңдан уяныу, мал ҡарау, ғаиләһенә тамаҡ әҙерләү, эшкә барып биш ҡатлы ике бинаны йыуыу, төшкө ашҡа йүгереп кире ҡайтыу, ғаиләне ашатыу, унан эштә тағы ла ике бинаны йыуыу, өйгә ҡайтып мал ҡарау, ғаиләне хәстәрләү һәм бына төн дә етте. Ярай әле йәй, балаларына мәктәпкә түгел. Атыу мәшәҡәттәргә уларҙы дәрестәргә әҙерләү, үтекләп, кейендереү ҙә өҫтәлә. “Уй, Алла, мәктәп тигәс тә, балаларын нисектер мәктәпкә йыйыр кәрәк бит әле... Исламы, ярай, ағаһының формаһын кейер тей, ә Фирғәттең үҙенә яңы костюм, салбар алырға тура килә. Улары ла ҡиммәт, ҡайҙан кәрәк! Әллә ыштан менән күлдәк кенә алырғамы, барыбер костюм кейепйөрөмәйҙәр? Ә-әй! Лилиәһе быйыл бергә бара бит әле. Уныһын да ҡарар кәрәк. Уй, Алла. Йә икенсе йылға ҡадырып тормаған. Улай тиһәң, киләһе йыл Фирғәте туғыҙҙан һуң китәм тей, уға ла аҡса кәрәк була. Быйыл биреү яҡшыраҡ. Ҙурыраҡ форма алһам, киләһе йылға ла булыр. Ҡыҙ кеше иплерәк кейер, моғайын. Т-ә-әк, зарплатаһы ай аҙағында ғына була. Бәлки уға тиклем май-ҡаймаҡ һатып, бер-ике мең аҡса эшләп дәфрәт-ручкалар алһам...”\n– Әсәй, беҙ бында, - тигән тауыш уның фекерҙәрен бүлде. Уйҙары арҡаһында Зилә өйөнә етеп, ҡапҡаһын асҡанын һиҙмәгән. Зилә тауыш сыҡҡан яҡҡа ҡараны. Мунса ишегенән Фирғәт башын сығарып тора. Күрәһең, ҡапҡа тауышын ишеткән. Зилә өндәшмәне. “Эт! Тағы эскән!” - тип кенә уйланы һәм тура биҙрәләр эленгән ҡойма янына йүнәлде.\n– Мин һауҙым, - тине һаман урынында торған Фирғәт. Зиләнең тамағына төйөр килеп торҙо. Улына ҡарамай ғына:\n– Ярай, - тине ул һәм бәҙрәф яғына атлаған кеше булды. Күҙ йәштәре\nүҙенән-үҙе атылып сыҡты.\n“Юҡ, айырылам! Айырылам был ирҙән! Былайтып йәшәп булмай. Ул эскән һайын балаларымды мунсала йоҡлатаммы? Йәшәргә өйөн дә табырмын, балаларымды ла аяҡҡа баҫтырырмын! Эт! Хайуан!..”\nТағы оҙағыраҡ яңғыҙы торһа, илауынан туҡтай алмауын белеп, Зилә битен һөртөп алды һәм мунсаға инде. Лилиә менән Ислам, ләүкәнең береһенә шундай хәлдәргә әҙерләнеп ҡуйылған матрасты түшәп, телефонда уйнайҙар, әсәләренә иғтибар ҙа итмәнеләр. Исламы ғына бер уға, бер ағаһына ҡараш ташланы һәм кире уйнарға кереште. Фирғәт икенсе ләүкәлә әсәһенә ҡарап ултыра. Уның бите шешенгән.\n– Тейҙеме әллә? - тине Зилә.\n– Әй... Инде йоҡлағандыр, һиңә тамаҡ алайым, тип өйгә ингәйнем, йоҡламаған булған. Минең өйгә инеп йөрөмәгеҙ, тип шешәһен ташланы... Ҡаймаҡ менән икмәк кенә алып өлөрҙөм. Анауында ята.\nЗилә өндәшмәне. Тамағына тағы төйөр килеп торғанын һиҙҙе. Балалары алдында илап ебәрмәйем, тип кире сығырға боролдо.\n– Әсәй... - Фирғәт уны туҡтатты. - Мин ингәндән һуң атай һыуытҡысты этеп ҡолатты... Хәҙер яңы һыуытҡыс алыр кәрәк булырмы икән? – тине ул ғәйепле итеп.\nЗилә тамағындағы төйөрҙө кире йотто. Ул өндәшмәй генә Фирғәтең әргәһенә ултырҙы һәм икмәккә ҡаймаҡ һалап ашанырға тотондо. Зарналыуҙан мәғәнә лә, файҙа ла юҡ. Иртәгә барыбер шул уҡ көн көтә.


Борай районында һарыҡ итен эшкәртеү буйынса мини-завод төҙөү күҙаллана // Иҡтисад | новости башинформ.рф\nБорай районында һарыҡ итен эшкәртеү буйынса мини-завод төҙөү күҙаллана\n11:11, 8 августа 2016 Иҡтисад\nБашҡортостан Башлығы Рөстәм Хәмитов Борай районына эш сәфәре барышында Шүнәк ауылында Ҡәҙим Фәрхетдиновтың крәҫтиән (фермер) хужалығында булды. Хужалыҡ 2011 йылдан эшләй һәм романов тоҡомло һарыҡтар үрсетеүгә махсуслаша.\nБеҙгә эште нулдән башларға тура килде, тип һөйләне хужалыҡ етәксеһе. Алты йыл эсендә һарыҡтар 15-тән 1500 башҡа еткерелгән, шул иҫәптән 800 инә һарыҡ. Былтыр 3 150 килограмм йөн һәм 73,5 тонна ит алынған. 2013 йылда Ҡәҙим Фәрхетдинов республиканың яңы эш башлаған фермерҙарына булышлыҡ итеү программаһында ҡатнашып, 1,31 миллион һумлыҡ грант отҡан. Был аҡсалар ауыл хужалығы техникаһын һатып алыуға йүнәлтелгән.\nФермер инә һарыҡтар һанын арттырырға һәм ит эшкәртеү буйынса мини-завод һалырға ниәтләй.\n– Яҡшы план, әммә уны тулыһынса тормошҡа ашырыу өсөн ярҙам кәрәк. Бүздәктә фермерҙар теплицалар төҙөй башланы, 1 миллиард һум аҡса һалдыҡ. Һеҙҙең фермағыҙҙың сығымы оҙағыраҡ ҡапланасаҡ. Был ҡыяр һәм помидор түгел. Тимәк, икенсе льготалар һорау зарур, – тине Рөстәм Хәмитов. – Ошо проектты бер ун йылға иҫәпләргә кәрәк. Беҙ ярҙам итербеҙ.\nРайон активы менән осрашыуҙа сығыш яһап, төбәк Башлығы әлеге башланғысты хупланы һәм муниципалитеттың ауыл хужалығын үҙгәртеү кәрәклеген билдәләне.\n– Республиканың үҙәк райондарында ҡош итен етештереүгә, ваҡ малға – кәзә-һарыҡтарға бәйле производствоға яңыса ҡарай башланылар. Төньяҡ райондарҙа ла ошоға оҡшаш варианттарҙы табырға тырышырға кәрәк, – тип һыҙыҡ өҫтөнә алды республика етәксеһе.\nТеги: ауыл хужалығы,һарыҡсылыҡ,бр башлығы


Өфөлә Башҡортостан мөфтөйө вазифаһына берҙән-бер кандидат – Айнур Бирғәлин // Йәмғиәт | новости башинформ.рф\n14:51, 17 сентября 2019 Йәмғиәт\nӨфөлә Башҡортостан мөфтөйө вазифаһына берҙән-бер кандидат – Айнур Бирғәлин Фото: Башҡортостан Республикаһы мосолмандарының Диниә назараты\nӨФӨ, 2019 йыл, 17 сентябрь. /«Башинформ» мәғлүмәт агентлығы, Гөлфиә Акулова/.\nӨфөлә Башҡортостан мосолмандары Диниә назараты пленумының сираттағы ултырышында Башҡортостан Республикаһы мосолмандарының Диниә назараты рәйесе вазифаһына кандидатуралар күрһәтеү һәм раҫлау булды. Осрашыуҙа Рәсәй мосолмандараның Диниә назараты һәм Рәсәй Мөфтөйҙәр советы рәйесенең беренсе урынбаҫары Рушан хәҙрәт Аббасов, республика Башлығы хакимиәте вәкилдәре ҡатнашты.\nАсыҡ тауыш биреү йомғаҡтары буйынса, күпселек тауыш менән пленум мөфтөй вазифаһына берҙән-бер кандидатты, әлеге ваҡытта рәйес вазифаһын башҡарған Айнур хәҙрәт Бирғәлинды күрһәтергә ҡарар итте, тип хәбәр иттеләр Идаралыҡтан.\nБирғәлиндың кандидатураһы Башҡортостан Республикаһы мосолмандары Диниә назаратының VIII отчет-яңынан һайлау съезы делегаттарына ҡарауға тәҡдим ителә. Сара 16 октябрҙә Өфөлә «Башҡортостан» дәүләт концерт залында уҙа.\nТеги: Башҡортостан Республикаһы мосолмандарының Диниә назараты, мөфтөй


Туған телгә һөйөү баҫмаларҙан башлана\nРодительская категория: "Туған тел" клубы\tОпубликовано 15.01.2010 07:02\tДекабрҙә баш ҡаланың Нефтселәр мәҙәниәт һарайында "Башҡортостан" гәзите матбуғат байрамы ойошторҙо. Сарала баҫмала эшләүсе танылған шағирҙар Салауат Әбүзәров менән Лариса Абдуллина ла сығыш яһаны. Һоҡланып, таң ҡалып тыңланыҡ уларҙы. Байрамға ҡала мәктәптәренән уҡыусылар ҙа килгәйне. Улар үҙҙәре теләгән баҫмаларға яҙылды, "Башҡортостан", "Йәшлек", "Шоңҡар", "Аманат", "Йәншишмә" гәзит-журналдарында эшләүсе ағай-апайҙары менән яҡындан танышты. Ошондай матбуғат байрамдары йышыраҡ ойошторолһа ине тим. Һүҙемде дәлилләп, фекерҙәрем менән уртаҡлашмаҡсымын...\nРодительская категория: Мәҡәләләр\tОпубликовано 02.01.2010 16:56\tҠайһы бер йәш башҡорт зыялылыры һуңғы ваҡытта, тарих дәрестәрен онотоп, Сталинды һәм сталинизмды маҡтарға тотондолар. Бер-береһе артынан Интернет сайтарында төрлө мәҡәләләр яҙа. Сталиндың тыуған көнөнә арнап, уның ҡанлы енәйәттәрен аҡлап, халҡыбыҙҙы аптыратып яталар. Шуларҙың уйҙырмаларына яуап биреп, "Йәшлек" гәзитенең биттәрендә былтырғы мәҡәләне күсереп, уларға уҡыттырғым килә...\nБашҡортостан Республикаһының Конституцияһы – үткәне һәм бөгөнгөһө\nРодительская категория: "Туған тел" клубы\tОпубликовано 25.12.2009 12:04\t16 йыл элек, 1993 йылда, Республикабыҙ Юғары Советы тарафынан беҙҙең Башҡортостаныбыҙҙың төп законы ҡабул ителде.\nКонституцияның иң тәүге редакцияһы беҙҙең Башҡортостаныбыҙҙың үҙаллылығын иҫбатланды. Республиканың суверенитеты тураһында Декларацияға, Федератив килешеүгә һәм уның Башҡортостандан Ҡушымтаһына таянып, иң башта, беҙҙең финанс-иҡтисади нигеҙҙәр, властың халыҡ менән бәйләнеш формалары билдәләнде. "ТУFАН ТЕЛ" клубы Дим биҫтәһендә эшләй башланы\nРодительская категория: "Туған тел" клубы\tОпубликовано 30.10.2009 09:13\t29 сентябрь көнө Өфө ҡалаһының Дим биҫтәһендә башҡорт телен һәм әҙәбиәтен һөйөүселәр өсөн “Туған тел” йәмәғәтселек клубы эш башлай. Клуб ағзалары ултырышы һәр кесе йомала киске сәғәт 7-нән 9-ға тиклем 112-се Башҡорт кавалерия дивизияһы музейында үтәсәк. Бында шулай уҡ шиғри кисәләр, яҙыусылар, тарихсылар, фольклорсылар менән осрашыуҙар уҙғарыласаҡ, киләсәктә башҡорт риторикаһы буйынса оҫталыҡ дәрестәре, телде өйрәнеү буйынса бушлай курс үткәреү, башҡорт йырҙары хорын ойоштороу ҙа планлаштырыла.\nМөстәҡиллек өсөн көрәш\nРодительская категория: "Туған тел" клубы\tОпубликовано 22.10.2009 03:56\t17 октябрь көнө Өфөлә башҡорт йәмәғәтселек ойошмалары мөстәҡиллекте яҡлап пикет уҙғарҙы. Унда йөҙҙән артыҡ кеше ҡатнашты. Сара пикет тип аталһа ла, ул митинг кеүек уҙҙы, унда сығыштар яһалды. Әлеге сараға татар йәмәғәтселек ойошмалары вәкилдәре лә килгән ине. Шуға сараны ойоштороусыларҙың береһе, "Туған тел" клубының етәксеһе Тимур Мохтаров татарҙарға мөрәжәғәт менән сығып, мөстәҡиллекте бергә яҡларга сакырҙы.\n"Әминбәк" - Әкиәт - Халыҡ ижады\nРодительская категория: Әҙәбиәт\tОпубликовано 21.10.2009 20:13\t"ӘМИНБӘК" - Халыҡ ижады\nБорон-борон заманда бер ауылда бер бабай менән әбей йәшәгән, ти. Уларҙың Әминбәк исемле бер улдары булған. Ата-әсәһе Әминбәкте бай һатыусы итергә теләгән. Бер көндө атаһы Әминбәкте янына саҡырып алған да:\n"Айбикә" - Повесть - Һәҙиә Дәүләтшина\nРодительская категория: Әҙәбиәт\tОпубликовано 20.10.2009 19:35\t"АЙБИКӘ" - Һәҙиә Дәүләтшина\n"Тор, тор инде, Айбикә килен, тор. Был ни бөтмәҫ йоҡо. Йылдай төндә лә йоҡо туймаҫ икән. Ҡыҙыл эңерҙән ятып йоҡлайһың, ҡояш ауалағансы йоҡо туймаҫ булырмы. Ана һыйырҙарың ызылдашып торалар, һауа һалып ал!" - тигән тауышҡа Айбикә, күҙен асып, һикереп торҙо. Уның янында, ҡулына ҡомған тотоп, Ғәйшә тора ине. Ул, Айбикә тороп аяғына итеген кейгәнсе, туҡтамай әрләне лә, тышҡа сығып китеп, тағы үҙенең түшәгенә инеп ятып, тәмле йоҡоға китте.\n"Дуҫ булайыҡ" - Повесть - Зәйнәб Биишева\nРодительская категория: Әҙәбиәт\tОпубликовано 17.10.2009 19:51\t"ДУҪ БУЛАЙЫҠ" - Зәйнәб Биишева\n1. АУЫЛДА ТӘҮГЕ КИС Мәктәптә уҡыуҙар бөткәс тә, атаһы Юлдашты ауылға, өләсәләренә, алып килде. Үҙ ғүмерендә тәү башлап килде ул бында. Элек Юлдаш йәйҙе гел пионер лагерҙарында үткәрә торғайны. Быйыл, ниңәлер, ул үҙе лә ауылға барырға теләне. Өләсәһе лә, кил дә кил, тип саҡырҙы. Етмәһә, атаһы менән әсәһе лә быны хуп күрҙеләр. Шулай итеп, улар бер көндө атаһы менән икәүләп өләсәләренә килделәр ҙә төштөләр. Өләсәһе лә, Кинйәбай ағаһы ла, Гөлйөҙөм еңгәһе лә уларҙы сикһеҙ ҡыуанып ҡаршы алды.\n"Аҡбуҙат" - Эпос - Халыҡ ижады\n"Бүреләр" төркөмө йырҙары\n"Өс Таған" - Повесть - Мостай Кәрим\nМилли-төбәк компоненты һәм «Мәғариф-2020» моделе тураһында\nБашҡорт телен һәм әҙәбиәтен һөйөүселәр «ТУFАН ТЕЛ» клубының 2009-2010 уҡыу йылына эш планы\nСтраница 6 из 12\tВ началоНазад12345678910ВперёдВ конец\tРаботает на Joomla!®


Егәрле лә, дәртле лә Аҙналы ауылы халҡы » "Урал" гәзите\nБыл тормошта нисегерәк һәм ниндәйерәк йүнәлеш менән йәшәүҙе әҙәм балаһы үҙе хәл итә. Берәүҙәр алдына ҡуйған ниәт-маҡсаттарына ирешеү ѳсѳн әллә ниндәй кәртәләрҙе лә емереп үтә, икенселәре бәләкәй генә ҡыйынлыҡтар алдында ла ҡурҡып-ҡаушап ҡала. Кемдер тауҙай эштәр атҡарып та, тауыш-тын күтәрмәй баш баҫып йәшәүҙе хуп күрһә, ѳсѳнсѳләре зарланырға ярата. Ә шулай ҙа, заман ауырлыҡтарына бирешмәй, тешен ҡыҫып булһа ла, лайыҡлы йәшәргә, үҙ артынан матур эҙ ҡалдырырға тырышҡандары иғтибарҙы нығыраҡ йәлеп итә. Шуныһы ҡыуаныслы, районыбыҙҙа ауылдары менән тырыш, күптәргә ѳлгѳ булып торғандар етерлек.\nМәҫәлән, был исемлеккә Аҙналы халҡын индереү бер ҙә хата булмаҫ ине. Быға тиклем дә нәҡ ошо ауыл халҡының егәрле, дәртле булыуы хаҡында гәзитебеҙҙә йыш телгә алдыҡ. Бер нисә йыл элек Аҙналының республикалағы иң матур ауылдарҙың береһе булып танылыуы ла бушҡа ғына түгел. Ауылда бѳтәһе 535 кеше йәшәй, хужалыҡтар һаны - 148. 18 йәшкә тиклем - 146, 18-ҙән 30-ға тиклем - 106, 30-ҙан 60-ҡа тиклем - 231, унан олораҡтар - 52 кеше иҫәпләнә. Бында ауыл тормошоноң файҙаһын күрә, шифаһын тоя белгәндәр, рәхәтләнеп мал, ҡош-ҡорт аҫраған, баҡса үҫтергәндәр йәшәй тиергә лә була. Ауылдағы 148 хужалыҡта 349 баш - эре, 230 баш ваҡ мал, 80 баш йылҡы булыуы ошоға асыҡ дәлил. Быға ғәжәпләнергә лә кәрәкмәйҙер, сѳнки бер йылға һыуы эсеп, бер үк һауа һулап, бер мѳхиттә ҡайнап йәшәгәндәр, ғәҙәттә, холоҡ-ғәҙәттәре менән дә оҡшашыраҡ була.\nШуға күрә Аҙналы ауылында йәштәре лә, ололары ла береһенән- береһе уҙҙырып, гѳрләтеп донъя кѳтә. Был һүҙҙәрҙең хаҡлығын ошо ауылда булып киткәндәр бер һүҙһеҙ хуплар ине, моғайын. Май сүлмәге тышынан билдәле, тип бушҡа ғына әйтмәй шул халыҡ. Аҙналыға килеп инеү менән матур йорттар, тѳҙѳк ихаталар күҙгә ташлана. Урам буйҙары ла таҙа, бѳтә урамды йәмһеҙләп ултырған емерек ѳйҙәр ҙә күренмәй. Мал тотҡандар күп булғанлыҡтан, районда кѳнүҙәк проблемаға әйләнгән кѳтѳү мәсьәләһе лә уңышлы хәл ителгән.\nАуылдаштарының тырышлығы, уңғанлығы хаҡында Аҙналы старостаһы һәм депутаты Хәлим Салауат улы МУЛЛАҒӘЛӘМОВ ғорурланып һѳйләй. - Аҙналыла бай халыҡ йәшәй тигәндәрен йыш ишетергә була. Был ысынлап та шулай. Ауылдаштарымдың барыһы ла заман проб- лемаларына ҡарамай, матур йорттарҙа етеш ғүмер итә. Эш урындарына маҡтанырлыҡ булмаһа ла, аҡса эшләү юлдарын һәр кем үҙенсә табырға тырыша. Был йәһәттән аҙналыларға һүҙ әйтерлек түгел. Ялҡау булмағас, яйы ла табылып тора.\nКемдер ҡалаға йѳрѳп эшләһә, икенселәре йыл әйләнәһенә ҡалаға алып барып һѳтѳн, эремсеген, майын һата. Яҙ иһә тиреҫ, ҡымыҙлыҡ һатыу менән башланып китә, йәйен емеш-еләк, кѳҙгѳһѳн бәшмәк йыйыу ҙа ҙур ғына килем килтерә. Ауыл ерендә ҡарап торғаның - мал. Эше ауыр булһа ла, унан килгән табыштың файҙаһын яҡшы аңлай ауылдаштар. Йыл яҡшы килеү сәбәпле, быйыл бесәнде лә ваҡытында мул итеп эшләп алдылар. Мәҫәлән, яңғыҙы ике бала тәрбиәләгән Дилбәр Әҙелмырҙина бер үҙе 14 эҫкерт эшләп алды. Уның биш аты, ике һыйыры, тана-торполары бар, ваҡ малы күп. Тормошоноң етеш, донъяһының бар яҡлап та ялтырап ятыуы менән күптәргә ѳлгѳ булып тора ул. Дүрт һыйыр, күпләп ваҡ мал аҫраған Тимерйән Лоҡманов 30 эҫкерт ҡойҙо. Ул быйыл кредитҡа трактор ҙа һатып алды. Ғүмер буйы колхозда эшләп, ауыр эштең бар нескәлеген белгән бѳгѳнгѳ пенсионерҙар ҙа ѳйҙә тик ултырмай.\nМәҫәлән, Рәфилә менән Нәғим Лоҡмановтар, Хәнифә менән Заһир Йәмиловтар, Мәүлиха апай менән Хатап ағай Йәғәфәровтар, Әнисә Әбдрәхимова, хаҡлы ялда булһалар ҙа, мал тотоп, бесән эшләп, илдәге иҡтисади кѳрсѳктѳ бар тип тә белмәй, балаларына ярҙам итеп йәшәргә тырыша. Быйыл кѳтѳү ойоштороуҙы шәхсән үҙ ѳҫтѳмә алып, контролдә тотам. Кѳтѳүҙе мал башына ҡарап, сиратлап кѳтәбеҙ. Әлегә был эшебеҙ ыңғай ғына бара. Ағас, ер алыу проблемаһы булмаһа, ауылыбыҙ тағы ла үҫер, йәштәребеҙ ҙә күберәк ауылда ҡалыр ине. Урманлы районда йәшәп тә ағас, утын проблемаһының йылдан-йыл ҡатмарлашыуы борсолдора. Шуға ҡарамаҫтан, яңы йорт һалып сығыусылар, магазин тѳҙѳүселәр ҙә бар. Аҙналылар ерҙең файҙаһын яҡшы аңлай. Был йәһәттән аңлатыу эштәрен дә киң алып барҙыҡ. Шуға күрә һәр кем үҙенә тәғәйен пай ерен күптән үк рәсмиләштереп ҡуйған. Бѳгѳн был ерҙәр ҡараулы, береһе лә буш ятмай. Йәш быуындың күп булыуы ауылдың киләсәгенә ышанысты арттыра. Тик бында ла хәл итәһе мәсьәләләр етерлек. Был йәһәттән, тәү сиратта, клуб тѳҙѳүҙе тормошҡа ашырыу яҡшы булыр ине. 1974 йылда Лапыштынан элекке заводчик Демидовтың китапханаһын ауылға клуб итеп килтереп ултыртҡандар. Йыл һайын тиерлек ремонт эшләнгән бинаның инде ремонтларлыҡ ере лә ҡалмаған, тулыһынса сереп бѳткән, йылы ла тотмай. Иҫкегә тейһәң, иҫең китер, тип бушҡа ғына әйтмәйҙәр шул. Йәш саҡта клубҡа сыҡҡы, таң атҡансы йѳрѳгѳ лә килә, тик бѳгѳн ошо иҫке генә клубтың да күп осраҡта асылмай бикле тороуына зарлана йәштәр. Бергәләшеп тигәндәй, урамыбыҙға һыу үткәреү мәсьәләһен дә уңышлы хәл иттек. Быйыл, ниһайәт, Салауат Юлаев урамына колонка ҡуйҙылар. Халыҡ бер саҡрымдай алыҫлыҡта ятҡан һыуға йѳрѳүҙән ҡотолдо. Был йәһәттән аҙналыларҙы һыулы итеү ѳсѳн ҙур кѳс һалған райондың һыу үткәргес селтәрҙәре начальнигы Фәрит Бикҡоловҡа, һыу колонкаларын тѳҙѳк, тәртиптә тотоу ѳсѳн тырышҡан Кинйәбулат Ғәбитовҡа рәхмәтлебеҙ. Еңеү урамына ҡырсынташ түшәтеү проблемаһын да ыңғай хәл итһәләр, ауыл тағы ла матурайыбыраҡ китер ине. Бѳгѳн күп кенә кешеләрҙең, килеменә ҡарағанда сығымы күп, тип мал тотмауҙарын яҡшы беләбеҙ. Тѳптән уйлап ҡараһаң, был һүҙҙәрҙә лә хаҡлыҡ бар. Мәҫәлән, бына минең 7 баш атым, 6 һыйырым бар. Фермер булмаһам да, йәйгеһен кѳнѳнә 60, ҡышҡыһын 45-50 литр һѳт һатам. Сағыштырып ҡарағанда, минең «Урал» ПКС-ынан да күберәк һѳт һатыуым күренер ине. Улар, юридик яҡтан теркәлгәнлектән, Хѳкүмәт дотацияһын да ала, күпмелер һалымдан да азат ителә. Был йәһәттән фермерҙарға дәүләт ярҙамының күп булыуын беләбеҙ. Шуныһы үкенесле, күпләп мал тотҡан, үҙ ерен эшкәрткән ябай кешеләргә бындай ярҙам күрһәтелмәй. Һәр кемдең үҙ ерен эшкәрткеһе, нимәлер үҫтергеһе, файҙаһын күреп, килемен алғыһы килә. Ә бит барыһы ла был ерҙәр ѳсѳн һалымын ваҡытында түләп бара. Исмаһам, пай ерҙәрен эшкәртеүгә техника алыу ѳсѳн дәүләт тарафынан ниндәйҙер субсидиялар бүленһә, йәиһә ташламалар ҡаралһа, ябай халыҡ ҡына түгел, бынан Хѳкүмәт үҙе лә отор ине. Был мәсьәлә буйынса ауыл хужалығы министрының беренсе урынбаҫары Азат Салауат улы Йыһаншинға ла мѳрәжәғәт итеп ҡараным. Аныҡ факттар, дәлилдәр килтерҙем. Ул уйлашырға кәрәк, тип үҙ фекерен белдерҙе. Тимәк, тырышҡанда эшҡыуар булып тер- кәлмәгән халыҡҡа ла ниндәйҙер ярҙам итеү юлдарын табырға була. Хәл итәһе проблемалар етерлек булһа ла, аҙналылар башҡаларҙан ҡалышмай дәртләнеп тормош кѳтә. Ауылыбыҙҙың шундай дәртле, егәрле кешеләре булғанда, староста булараҡ, миңә лә эшләүе, ауылдаштар менән бергәләп ниндәйҙер проблемаларҙы хәл итеүе лә еңелерәк, - ти Хәлим Салауат улы. Эйе, матур, етеш тормош ѳсѳн тырышҡан, ауылының киләсәге хаҡында уйлай белгәндәр булғанда ауылдарыбыҙ, һис шикһеҙ, йәшәр, ошо ерлектән Тыуған иленең, еренең ҡәҙерен белгән эшһѳйәр, илһѳйәр йәштәр үҫеп сығыр, тип ышанғы килә.\nЭльза МѲХӘМӘҘИЕВА. Хәлим МУЛЛАҒӘЛӘМОВ фотолары.


Хорватияла ислам — Башҡорт Википедияһы\nХорватияла ислам Викимилектә\nХорватияла ислам Урта быуатта барлыҡҡа килә, уны бында Ғосман империяһы мосолмандары индерә. Әлеге ваҡытта мосолмандар Хорватия халҡының яҡынса 1,47 процентын тәшкил итә.\n1.1 Хорват мосолмандары\n2.1 Хәҙерге торошо\n3 Бөгөнгө ислам\nҒосман империяһы XV быуаттан алып XIX быуатҡа тиклем Хорватияның бер өлөшөнә эйә була һәм тәрән эҙ ҡалдыра. Ҡайһы бер хорваттар ислам динен ҡабул итә. Ғосман империяһының алға барыуы Европала хорват ерендә туҡтатыла, ул күпмелер мәғәнәлә «европа цивилизацияһының тарихи ҡапҡаһы» кеүек баһалана. 1519 йылдан Көнбайыш Европала Хорватия «христианлыҡ авангарды» (лат. Antemurale Christianitatis) кеүек билдәле була, бындай исемде илгә Рим Папаһы Лев X бирә.\nХорват мосолмандары[үҙгәртергә | вики-тексты үҙгәртергә]\nҒосман империяһында күп түрәләрҙең тарихи исемдәре уларҙың сығышын күрһәтә (Хирват (Hirwat) = Хрват (Hrvat) йәки Хорваттар (Horvat), — тип хорват атамаһы хорват өсөн): Мәхмүт Паша Хирват (= Хрват), Рөстәм Паша Хрват, Пи(я/джа)ли Паша Хрват, Си(я/джа) Паша Хрват һ. б. XVI быуатта яҙыусы һәм сәйәхәтсе Марко А. Пиффагетта Константинополдә һәр береһе тиерлек төрөк судында хорват телен белә, бигерәк тә һалдаттар, тип яҙа. Үҙенең 1585 йылда Лондонда баҫылып сыҡҡан «Маршрут» исемле хеҙмәтендә (итал. Itinerario) Марко Пигаффетта былай тип яҙа: «Истанбулда, хорват телендә һөйләшеү ғәҙәти, был тел бөтә тиерлек рәсми төрөк кешеләренә аңлашыла, бигерәк тә хәрбиҙәргә».\nБыны раҫлаусы бер факт бар: 1553 йылда епископ Вранчич Антун һәм дипломат Франьо Зай хорват-венгр короленең илсеһе сифатында Ғосман империяһы менән солох килешеүе буйынса Истанбулға сәфәр ҡыла. Һөйләшеүҙәр ваҡытында улар Рөстәм Паша Хрват менән аралашалар, башта ул тәржемәсе ярҙамында төрөк телендә аралашҡан, әммә, аҙаҡ тәржемәсене бүлдереп, хорват телендә шул уҡ телдә һөйләшәләр микәнлеген һораған. Ыңғай яуап алғас, Рөстәм Паша тәржемәсене ебәргән һәм илселәр менән бөтә һөйләшеүҙәр барышында аралышыуҙы хорват телендә дауам иткән.\nИкенсе донъя һуғышы ваҡытында Загребта мөфтөй булып Исмәт Муфтич була, был вазифаны ул 1917 йылдан биләй. 1945 йылда уны Тито партизандары мәсеткә ингән урында аҫалар.\nХәҙерге Хорватия биләмәһендә мосолмандар беренсе тапҡыр рәсми рәүештә 1931 йылда иҫәп алыу буйынса теркәлә: уларҙың 1.239 Загребта йәшәй, ә дөйөм һаны Хорватияла яҡынса 4.000 тәшкил итә.\nАртабанғы теркәлгән мосолмандарҙың халыҡ иҫәбен алыу мәғлүмәттәре буйынса:\n1948 йылда — 1.077 кеше\n1953 йыл — 16.185\n1961 йыл — 3.113\n1971 йылдан һуң Югославия Республикаһында мосолмандар рәсми рәүештә милләт булараҡ таныла, халыҡ иҫәбен алыу мәғлүмәттәре түбәндәгесә була:\n1971 йыл — 18.487 кеше\n1981 йыл — 23.740\n1991 йыл — 43.486\n1931 йылдан алып 1961 йылға тиклем халыҡ иҫәбен алыу мәғлүмәттәренә нигеҙләнеп, Хорватиялағы мосолмандар үҙҙәрен хорваттар йәки югославтар тип һанай тигән һығымта яһарға мөмкин. Уларҙың һаныБосния һәм Герцеговинанан иммиграцияға килеү сәбәптәре арҡаһында арта.\n2011 йылғы халыҡ иҫәбен алыу мәғлүмәттәренә ярашлы, Хорватия халҡы 4.284.889 кеше тәшкил итә, шуларҙан мосолмандар 1,47 процент (62.977) тәшкил итә.\nХалыҡ иҫәбен алыу буйынса хорват көньяҡ славян берләшмәһе:\n≈20.000 кеше милләте буйынса үҙен мосолман тип белдерә;\n≈20.000 үҙен бәшнәттәр тип белдерә;\n≈10.000 үҙҙәрен ислам динендәге хорваттар тип белдерә.\nХорватияла халыҡ иҫәбе буйынса 2011 йылда башҡа мосолман аҙсылыҡтарының популяцияһы:\nТөрөктәр — 343\n2001 йылғы халыҡ иҫәбен алыу буйынса мосолмандарҙың ҙур һанына эйә булған Хорватияла башҡа аҙсылыҡтарҙың популяцияһы:\nСиғандар: 9.463 (0.21 %)\nАлбандар: 15.082 (0.34 %)\nБөгөнгө ислам[үҙгәртергә | вики-тексты үҙгәртергә]\nЗагребта — Хорватияның башҡалаһында — Европала иң ҙур һәм иң матур мәсеттәрҙең береһе бар, Ғосман империяһы ваҡытында Загребта бер ниндәй ҙә мәсет булмаған.\nХорватия мосолман берләшмәһенең һәм Загреб мөфтөйө булып имам Шевко Омербашич тора.\n2013 йылда Риека ҡалаһында яңы мәсет төҙөлөп бөтә, ул урта диңгеҙ стиленә ярашлы ҡорола. Мосолмандар шулай уҡ Дубровникта тау түбәһендә, иҫке ҡаланың артҡы яғында яңы мәсет төҙөүҙе планлаштыра. Урындағы совет был тәҡдимде кире ҡаға, һәм мәсетте тау артына төҙөргә тәҡдим итә, әммә был, үҙ сиратында, мосолмандар йәмғиәте тарафынан кире ҡағыла. Мосолман йәмғиәте шулай уҡ Осиека һәм Сисакта мәсет төҙөүҙе планлаштыра, Карловацта мәсет ҡороуҙың мәсьәләләрен ҡарай.\n↑ Islamic Centre in Rijeka inaugurated. tportal.hr (4 May 2013). Тәүге сығанаҡтан архивланған 2 июль 2013. 11 май 2013 тикшерелгән. 2013 йылдың 2 июль көнөндә архивланған.\nhttps://ba.wikipedia.org/w/index.php?title=Хорватияла_ислам&oldid=1058927 ҡабул ителгән\nБыл бит һуңғы тапҡыр 01:08 12 август 2021 үҙгәртелгән.


Аҫыл йәштәр йыйылған ҡор\n25 Июль 2019, 11:55\nБаймаҡ ере быйыл да “Аҫылташ” форумына тырыш, һәләтле йәштәрҙе бер майҙанға йыйҙы. Сарала Рәсәй, республика төбәктәренән 18 йәштән алып 30 йәшкә тиклемге өс йөҙҙән ашыу ҡыҙҙар һәм егеттәр ҡатнашты. Был үҙенсәлекле ҡор йәштәргә үҙҙәрен күрһәтергә, проекттарын яҡларға һәм яңы таныштар табырға ҙур мөмкинлектәр асты.\nШуныһы ҡыуаныслы, өсөнсө йыл рәттән үткәрелгән сара үҙенең ҡуйған маҡсаттарына ирешә, йәштәр проекттарын яҡлап, гранттар ота. Был йәһәттән яҡташыбыҙ, Башҡортостан “Йәш яҡташтар” берлеге ассоциацияһы рәйесе Байрас Азаматовты өлгө итеп ҡуйырға була.\nШуныһы әһәмиәтле, йыйындың тәүге көндәренән алып аҙағына тиклем Баймаҡ район хакимиәте башлығы вазифаһын башҡарыусы Фәнис Әминев тә йәштәр менән бергә булды. Ул: “Замандан алға китеп фекер йөрөткән йәштәр менән эшләүе беҙгә лә сәм-дәрт өҫтәй. Баймаҡ “Аҫылташ”ты йыл да ҡабул итергә әҙер, һәр яҡлап ярҙам күрһәтәсәкбеҙ. Тап ошо майҙанда районға, республикаға файҙа килтерерлек, уны алға әйҙәрлек яңы проекттар тыуһын, улар мотлаҡ тормошҡа ашырылһын. Беҙ үҙ сиратыбыҙҙа белемле, маҡсатҡа ынтылышлы, дәртле егет һәм ҡыҙҙарҙы киләһе йыл ошо ерҙә үтәсәк “Урал аръяғы-2020” инвестиция һабантуйында ла көтөп ҡалабыҙ. Шулай уҡ беҙгә Бөтә донъя фольклориадаһында сит ил ҡунаҡтары күп киләсәк. Һеҙҙе ул сараларҙа ла көтөп ҡалабыҙ”, – тип ҡыҙҙар һәм егеттәрҙе тағы ла дәртләндереп ебәрҙе.\nЙәмле тәбиғәт ҡосағында йәштәрҙең береһенән-береһе ҡыйыу фекерҙәре яңғыраны, ҡыҙыҡлы һәм фәһемле проекттар ҡаралды, тикшерелде, уларға баһа бирелде. Ошондай дәртле, аҡыллы, ихлас ҡыҙҙар һәм егеттәрҙең булыуы киләсәгебеҙгә оло ышаныс уятты.\nБайрас Азаматов, Башҡортостан “Йәш яҡташтар” берлеге ассоциацияһы рәйесе: “Форумға килеүселәрҙән 12 команда төҙөлдө. Улар дүрт көн дауамында проекттар конкурсында сығыш яһап, башҡорт телендә дебат, шулай уҡ фекер алышыу майҙансыҡтарында практик дәрестәрҙә ҡатнашты. Ә кистәрен егетҡыҙҙар өсөн танылған артистар менән бергә күңелле ял да ойошторолдо”.\nИлшат Бикҡолов, Башҡортостан Ирекмәндәр үҙәге рәйесе: “Беҙгә “Йәш гвардия”, “Йәш яҡташтар” берлеге, Баймаҡ районы хакимиәте, Башҡортостан йәштәр сәйәсәте һәм спорт министрлығы был сараны үткәрергә ҙур ярҙам күрһәтте. Һәм, әлбиттә, алға ынтылған йәштәр өсөн был ҙур этәргес булып тора. Уларҙың барыһына ла ҙур рәхмәт. Йәштәр изгелекте матур эштәре менән ҡайтарыр”.


Бөгөн «Башҡортостан» дәүләт концерт залында «Башҡорт йыры» телевизион проекты ойошторған ҙур тамаша үтте\nКонцертта башҡорт эстрада йондоҙҙары иң популяр, халыҡ яратып өлгөргән йырҙарын башҡарҙы. Телевизион проект профессиональ йырсылар араһында конкурс үткәрә. Бәйге халыҡ, эстрада йырҙарын башҡарыусылар араһында өр-яңы исемдәр асты.\nХалыҡ йырын юғары башҡарыу оҫталығы, композитор әҫәрҙәренең һәр нотаһын еренә еткереп йырлау - конкурстың төп талабы. Быйыл «Башҡорт йыры»на биш йәш тулды.Бынан тыш проект хит парад һәм ошондай сағыу концерттар ойоштора.\nХалҡыбыҙҙың рухи хазинаһын һаҡлау һәм киләсәк быуындарға еткереү йүнәлешендә эшләгән проекттың һәр концерт тамашаһы ҙур аншлаг менән үтә. Был юлы ла билеттар алдан һатылып бөткән. Тамаша залында алма төшөрлөк тә урын юҡ ине. Әйткәндәй, Халыҡ-ара Ҡатын-ҡыҙҙар көнөнә арналған тамаша телевизион форматҡа ла төшөрөлдө. Уны 8-се март киске сәғәт ун беренсе яртыла Башҡортостан юлдаш телевидениеһында ҡарарға мөмкин.


Берҙәм дәүләт имтиханына телефонды йәшереп индергәндә лә, уның менән ҡулланып булмаясаҡ\nБыйыл республиканың барлыҡ имтихан тапшырыу пунктары ла күсмә бәйләнеш сигналдарын туҡтатыусы система менән йыһазландырыласаҡ. Был тәртип боҙоу осраҡтарын кәметеүҙе, белем кимәлен тикшергәндә лайыҡлыларҙы асыҡлауҙы маҡсат итеп ҡуя. Сығарылыш синыф уҡыусыларына тағы ла нимәгә әҙер булырға кәрәк?!\nМөхәмәт Исҡужин исемендәге 136-сы башҡорт лицейында тик бер сығарылыш синыф уҡыусыһы ғына химиянан Берҙәм дәүләт имтиханын тапшырырға теләк белдергән. Дамир Мәннәнов табип һөнәрен үҙләштерергә теләй. Ул Медицина университетына уҡырға инеү тураһында хыяллана. Бының өсөн баллдар юғары булырға тейеш.\nДамирҙың синыфташтары өҫтәмә фәндәрҙән башлыса йәмғиәтте өйрәнеү, география һәм физика кеүек предметтарҙы һайлаған. Әҙәбиәт, биология һәм сит телдәр буйынса ла Берҙәм дәүләт имтихандарына әҙерләнеүселәр бар, әммә улар һирәк. Егет-ҡыҙҙарҙың күбеһе иҡтисадсы, юрист һөнәренә өҫтөнлөк бирә, араларында буласаҡ хәрбиҙәр ҙә бар.\nБыйылғы сығарылыш синыф уҡыусылары ла имтихан тапшырыу пунктарында ҡәтғи күҙәтеү аҫтында буласаҡ. Талаптар тағы ла көсәйҙе. Һынау барасаҡ һәр белем усағында күсмә бәйләнеш сигналдарын туҡтатыусы система ҡуйыла, йәғни кеҫә телефондарын йәшереп индерергә маташыуҙың файҙаһы юҡ. Әйткәндәй, былтыр Мәғарифты күҙәтеү идаралығы хеҙмәткәрҙәре республикала ун биш тәртип боҙоу осрағын теркәгән, төҙөлгән протоколдар буйынса уҡыусыларға һәм имтиханды ойоштороусыларға юғары күләмдә штрафтар һалынған.\nЖанна Миникеева, Башҡортостан мәғариф министрлығының бүлек етәксеһе: «Быйыл беҙ онлайн-күҙәтеү режимында эшләгән имтихан тапшырыу пунктарын 75 процентҡа тиклем арттырабыҙ. Шулай уҡ тағы бер яңылыҡ бар, ул, тәү сиратта, ваҡытынан алда тапшырыусыларға ҡағыла. Контроль-үлсәү материалдары аудиторияларҙа имтиханға тиклем ун биш минут ҡалғас баҫтырыласаҡ».\nБыйыл Башҡортостанда 103 имтихан тапшырыу пункты эшләйәсәк, уларҙың өсәүһе - холоҡ төҙәтеү колонияһында. Ваҡытынан алда тапшырырға теләүселәр өсөн Өфө, Салауат һәм Туймазы ҡалаларында майҙансыҡтар булдырыла. Әйткәндәй, аудиторияларҙа уҡыусыларҙың һаны 25-кә тиклем дә етеүе ихтимал. Бынан тыш, урында медицина хеҙмәткәре лә буласаҡ.\nБыйыл шулай уҡ тарих, йәмғиәтте өйрәнеү, информатика һәм география фәндәре буйынса контроль-үлсәү материалдарынан тест өлөшө алына. Сығарылыш синыф уҡыусыларына яуапты дүрт варианттан һайлап түгел, ә уйлап яҙырға тура киләсәк. Төп дәүләт һынауҙарын тапшырған туғыҙынсылар ҙа быйылдан Берҙәм дәүләт имтиханына етди сирҡаныс ала - уларҙың математика менән рус теленән тыш, өҫтәмә ике предметтан белем кимәлдәре тикшерелә.